Raa Vikkun Hudhdha Kurun: Manfaa Libeyne eve. Gellun Maa Bodeve | Dhiislam\nރާވިއްކުން ހުއްދަކުރުން! މަންފާ ލިބޭނެ ކަމެކެވެ. ނަމަވެސް ގެއްލުން މާބޮޑެވެ.\nދިއިސްލާމް ޑެއިލީ ފެބްރުއަރީ 25, 2010\nއިންސާނުން ނެތުމުގެ ތެރެއިން ވުޖޫދައް ގެންނެވި، ކާއިނާތުގެ ވެރިއިލާހުގެ ހަޟުރަތުގައި ރަލަކީ ނުވަތަ މަސްތުވާ ތަކެއްޗަކީ އިންސާނުން ބޭނުން ކުރުން ޙަރާމް ކުރައްވާފައިވާ އެއްޗެކެވެ. ނަމަވެސް އެއިލާހުގެ ޙުކުމްފުޅަށް ގޮންޖަހާލުމަށްފަހު، މުސްލިމުން ކަމުގައި ދައުވާކުރާބަޔަކު ރާއްޖޭގައި ރާވިއްކުމުގެ ޤަވާއިދެއް ހަދައި މިހާރަށްވުރެ ފުޅާކޮށް ރާވިއްކުން ހުއްދަކޮށްފިއެވެ. ދިވެހިރާއްޖޭގެ ރައްޔިތުންގެ ގިނަބަޔަކު އެކަމާ ދެކޮޅަށް ތެދުވެ އެކަމާ ނުރުހުންފާޅުކުރަމުން ދަނިކޮށް ރައްޔިތުންގެ އާދޭސްތަކަށް ބީރުކަންފަތެއް ދީފައެވެ. ތިމާމެން ޤަބޫލުކުރާ ޑިމޮކްރަސީގެ ހަމަތަކާ އަސާސުތައްވެސް މުގުރަމުންނެވެ. ވާނީވެސް އެހެންތާއެވެ. މާތްﷲގެ ޙުކުމްފުޅުތަކުގައި ކޮޅުފައިން ޖަހަންކެރުނު ބަޔަކަށް ޑިމޮކްރެސީގެ އަސާސުތައް ވާނީ ކޮންއެއްޗަކަށް ތޯއެވެ؟\nރާވިއްކަން ހުއްދަކުރުމަށް މިބައިމީހުން ދައްކަމުން މިދަނީ މައިގަނޑު އެއްބަހަނާއެކެވެ. އެއީ ފަތުރުވެރިކަން ދެމެހެއްޓުމަށްޓަކައެވެ. ރާއްޖޭގެ މާލީހާލަތު ރަގަޅުކުރުމަށްޓަކައެވެ. ފައިސާވަންނާނޭ އިތުރު ދޮރުތަކެއް ހުޅުވުމަށްޓަކައެވެ. އަޅުގަނޑު ދެކޭގޮތުގައި އަދި އެހެން ސަބަބެއްވެސް ފަހަތުގައި ފޮރުވިފައި ވެއެވެ. އެއީ މިއަދުގެ ސަރުކާރުގެ ވެރިންގެ ތެރޭގައި ތިއްބެވި ބަޔެއް ބޭފުޅުންނަކީ 24 ގަޑިއިރު ހަމާގައި ތިއްބަވަން ބޭނުންފުޅު ނުވާ ބޭފުޅުންކަމުގައިވާތީއެވެ. އަމާންކަމާ އޮމާންކަމާއެކު އެބޭފުޅުންނަށްވެސް އެކަން ކުރެވޭނީ ޤާނޫނަކުން އެކަން ހުއްދަކޮށްގެނެވެ. އެހެން ނޫންތޯއެވެ؟ ނަމަވެސް އެވާހަކަ 'ސިއްރުކޮށްފައި' ބާއްވަމާ ހިނގާށެވެ.\nއަޅުގަނޑުވެސް އެއްބަހެވެ. ރަލަކީ ނުވަތަ ރާވިއްކުމަކީ އޭގެސަބަބުން މަންފާތަކެއް ކުރާނޭ ކަމެކެވެ. އެކަން ކީރިތި ޤުރުއާނުގައިވެސް ބަޔާންކުރައްވާފައި ވެއެވެ. ހަމަ އެއާއި ވިދިގެން ރާ ޙަރާމްކުރެވުނު ސަބަބުވެސް ވަނީ ބަޔާންކުރައްވާފައެވެ. އެއީ އޭގެން އެލިބޭ ވަގުތީ މަންފާއަށްވުރެ އޭގެންލިބޭ ދާއިިމީ ގެއްލުން ބޮޑުވީމައެވެ. ރަލާބެހޭގޮތުން މާތްﷲ އެކަލާނގެ ކަލާމްފުޅުގައި ވަޙީކުރެއްވި ބަސްފުޅެއްގެ މާނައިގައި ވެއެވެ.\n"އޭ މުޙައްމަދުގެފާނެވެ! ބަނގުރާއާއި މައިސިރު (ޖުވާ)ގެ ކުޅިވަރާމެދު އެބައިމީހުން ކަލޭގެފާނާއި ސުވާލު ކުރެއެވެ. ކަލޭގެފާނު ވިދާޅުވާށެވެ! އެދެކަމުގައިމެ ބޮޑުވެގެންވާ ފާފަ ވެއެވެ. އަދި އޭގައި މީސްތަކުންނަށް ފައިދާ ވެސް ވެއެވެ. ނަމަވެސް އެއިން ލިބޭ މަންފާއަށްވުރެން ލިބޭ ފާފަ މާބޮޑެވެ..." (ސޫރަތުލް ބަގަރާ 219ވަނަ އާޔަތް)\nވީމާ މިއީ ވަރަށް ފުންކޮށް ވިސްނާލަންޖެހޭ ނުކުތާއެކެވެ. އެބޭފުޅުން އެވިދާޅުވަނީ ރާވިއްކުން ހުއްދަކުރަނީ ފަތުރުވެރިކަން ކުރިއެރުވުމަށެވެ. ނުވަތަ މަންފާ އިތުރުކުރުމަށް ކަމަށެވެ. އެނެއްކޮޅުން އަރުށީގެ ވެރި އިލާހު އެވަޙީކުރައްވަނީ، މަންފާކުރާނެ ކަމަށެވެ. ނަމަވެސް ކުރާ މަންފާއަށްވުރެ، އޭގެން ކުރާނޭ ނޭދެވޭ އަސަރުތަކާ ލިބޭ ގެއްލުންތައް މާބޮޑުވާނޭ ކަމުގައެވެ. މިއީ ޔަޤީން ކަށަވަރު ކަމެކެވެ. ރާ ވިއްކުމުންލިބޭނެ ނޭދެވޭ އަސަރުތަކަކީ އެކަމާމެދު އެއްވެސް މީހަކު ދެބަސްވާނެ ކަމެއް ނޫނެވެ. އެއީ އިޖްތިމާއީ އެތަށް ބައްޔެއްގެ ފެށުމެވެ. ހުރިހާ ނުބައިކަމެއްގެ މަންމައެވެ. ރާވިއްކުން އާންމުވެފައިވާ ހުޅަގުގެ ޤައުމުތަކުން ވެސް މިއަދު އެކަން ޤަބޫލުކުރެއެވެ. އަދި އެކަމަށް ހައްލެއް ބޭނުންވެއެވެ. ސަބަބަކީ އެކަމުން ޤައުމަށާއި މުޖުތަމައަށް ލިބެމުންދާ ގެއްލުމުގެ ބޮޑުކަމުންނެވެ. ގެއްލުން ތަހައްމަލް ނުކުރެވޭތީއެވެ.\nމިސާލަކަށް، އެމެރިކާގައި ކޮއްފައިވާ ބަޔެއް ސަރވޭތައް ދައްކާގޮތުން އެޤައުމުގައި ކޮންމެ އަހަރަކު އެވްރެޖުކޮށް 25000 މީހުން ރާބުއިމާއި ގުޅިގެން ދިމާވާ އެކި ހާދިސާތަކުގައި މަރުވެފައި ވެއެވެ. އަދި މީގެއިތުރުން އެމެރިކާގައި ދުވާލަކު 1870 އަންހެން ކުދިން ރޭޕުކުރެވޭއިރު، އެމެރިކާގެ އެފް ބީ އައި އިން ނެރިފައިވާ ރިޕޯޓެއް ބުނާގޮތުން ރޭޕްކޮއްލެވިގެން ރިޕޯޓްކުރެވޭ 60-85% ހާދިސާތަކާއި ގުޅިފައިވަނީ ރާބުއިމެވެ. އެއީ އަންހެން ކުއްޖާ ރާބޮއިގެން ހުރުން ނުވަތަ ރޭޕުކުރާމީހާ ރާބޮއިގެން ހުރުމެވެ.\nއަނެއްކޮޅުން ދުނިޔޭގެ ސިއްހަތު ޖަމިއްޔާ ޑަބްލިޔު އެޗް އޯ އިންވެސްވަނީ ރާބުއިމާއި ރާވިއްކުމާއިމެދު ކަންބޮޑުވުން ފާޅުކޮށްފައެވެ. "ރާބުއިމާ ޖިންސީހާނިިއްކަ" މި މައުޟޫގެ މައްޗަށް ދުނިޔޭގެ ތަފާތު 8 ގައުމެއްގައި ހަދާފައިވާ ރިސާޗެއްގެ ރިޕޯޓް 2005ވަނަ އަހަރު ޖެނީވާގައި ނެރިފައި ވެއެވެ. މި ރިޕޯޓްގެ 7ވަނަ ސަފްހާގައި ބުނެފައިވާގޮތުން 'ގްރޫޕް ސެކްސް' އާއި އެދުން ފުއްދުމުގައި ފުރަގަސްފަރާތް ބޭނުންކުރުމާއި، އެއްޖިންސުން ގުޅުންހިންގުންފަދަ ނޭދެވޭ ޖިންސީ ގުޅުންތަށް އެޤައުމުތަކުގައި ހިންގާފައިވަނީ ރާބޮއިގެން ތިބެ ކަމުގައެވެ. ނުވަތަ ކުދިންނަށް ރާދީ މުސްތު ކުރުވައިގެން ކަމުގައެވެ. އަދިވެސް އެ ރިޕޯޓްގެ 8ވަނަ ސަފުހާގައި ބުނެފައިވާ ގޮތުން ރޭޕުކުރުމާއި، އެހެންވެސް ޖިންސީ ގޯނާކުރުންތައް އެންމެ ގިނައިން ހިނގާފައިވަނީ ރާ ވިއްކާ ބާރ ނުވަތަ 'ބްލެކް ރޫމް' ނުވަތަ ނައިޓްކުލަބު ތަކުގައި ކަމުގައެވެ. ނުވަތަ އެތަންތަނާއި ކައިރި ހިސާބުތަކުގައެވެ. އެހެންކަމުން މިފަދަ ކަންކަމާއި އެ ޖަމިއްޔާއިން ކަންބޮޑުވާކަމުގައި އެރިޕޯޓްގައި ބުނެފައި ވެއެވެ.\nއަދި މީގެއިތުރުން ރާބުއިމަކީ އެބުއިމުގެ ސަބަބުން އިންސާނާއަށް އެކިކަހަލަ ބަލިތައް ޖެހޭ ނުބައި ވަބާއެކެވެ. މިއީ އެއްވެސް ޑޮކްޓަރަކު އެކަމާ ދެބަސްވާނެ ކަމެއް ނޫނެވެ. މިއަދު އެކަމުން ލިބޭ ގެއްލުން ބޮޑުކަމުން ހުޅަނގުގެ ޤައުމުތަކުންވެސް ދަނީ ރާބުއިން ހުއްޓުވާނެ މަގެއްފެނޭތޯ ބަލަމުންނެވެ. މިގޮތުން އިނގިރޭސިވިލާތުގެ ސްކޫލްތަކުގައި ކިޔަވާ ދަރިވަރުންނަށް ރާބުއިމުން ލިބޭ ގެއްލުން ސްކޫލްތަކުގައި ކިޔަވައި ދިނުމަށް އެޤައުމުގެ ބަޔެއް ޑޮކްޓަރުންވަނީ7ފެބްރުއަރީގައި 'މެޓްރޯ' ނޫހުގައި ގޮވާލާފައެވެ.\nމިއީ ދުނިޔޭގެ ސިއްޙަތު ޖަމިއްޔާއާއި، އެމެރިކާއާއި އަދި ހުޅަނގުގެ ޤައުމުތައް އެކަމާމެދު ކޮންބޮޑުވާކަން ސާބިތުކޮށްދޭ ހެކިތަކެކެވެ. އެހެންކަމުން އަޅުގަނޑުމެންގެ އެދީނަކަށް ތަބާވާ އިސްލާމް ދީން ރާބައިމާ ރާވިއްކުން މަނާކޮށްފައިވަނީ އެކަމުގެ ނޭދެވޭ އަސަރުތަށް ބޮޑުކަމުންކަން ޝައްކުކުރާނޭ އެއްވެސް ޖާގައެއް ނެތެވެ. އެކަމުގެ ސަބަބުން ލިބޭ މަންފާއަކަށްވުރެ، އެކަމުން މުޅިޤައުމަށާއި މުޖުތަމައަށް ލިބޭނޭ ނުރައްކާތެރިކަމާ ގެއްލުންތަށް މާބޮޑެވެ. އެކަމުގެ ނޭދެވޭ އަސަރު ކުރާނީއަކީ ހަމައެކަނި އެ ބޯ މީހާއަކަށް ނޫނެވެ. މުޖުތަމައުގެ އެހެނިހެން އަފްރާދުންނަށްވެސް މެއެވެ. އެ ބޮއިގެން ހުންނަ މީހަކު ވަޅިއަޅާނީ ނުވަތަ ރޭޕުކުރާނީ ތިބާގެ ދަރިފުޅުގެ ނޫންކަމެއްވެސް ނޭނގެއެވެ. މިފަދަ ނުބައި ކަންކަމަށް މަގުފަހި ކުރުވާކަމެއް އިސްލާމު ދީނުގައި މަނާކޮށްފައި ވަނިކޮށް އަދި ދުނިޔޭގައި ރާވިއްކުން ހުއްދަ ކޮށްފައިވާ ޤައުމުތަކުން އެކަމުގެ ބިރުވެރިކަމުގެ ސިގުނަލްތައް ދެމުންދާއިރުގައިވެސް އަޅުގަނޑުމެންގެ ޤައުމުގައި އެވަނީ މިވަބާ އިތުރަށް އާންމުވާނެފަދަ ގޮތަކަށް ހުއްދަކޮށްފައެވެ. ބުނެފާނެއެވެ. ހުއްދަކުރަނީކީ ދިވެހިންނަކަށް ނޫނެވެ. ހަމައެކަނި ފަތުރުވެރިންނަށެވެ.\nނަމަވެސް މާޒީއިން އަޅުގަނޑުމެން އިބްރަތް ހާސިލްކުރުން މުހިންމެވެ. މިހާރު މީހުން ދިރިއުޅޭ ރަށްރަށުގައި ރާވިއްކުން ހުއްދަ ނުކުރާއިރުގައިވެސް، މަސްތުވާ ތަކެއްޗާއި ރަލުގެ ކަންތައް މިވަނީ އިންތިހާއަށް ގޮއްސައެވެ. އެކަންފެށުނީ ރިސޯޓްތަކުގައި ރާވިއްކުން ހުއްދަކުރި ހިސާބުންނެވެ. ދެން މިއަދު މީހުން ދިރިއުޅޭ ރަށްރަށުގައި ޤަވައިދެއްގެދަށުން އެކަން ހުއްދަ ކުރެވުމުން ދެން އެކަން އާންމުވެގެން ދާނެ މިންވަރު އިޙްސާސް ކޮށްލައްވާށެވެ. ހެދިފައިވާ ޤަވައިދު ބުނާގޮތުން އެތަނަށް ވަންނަނީ ކޮންބަޔެއްތޯ ބަލަން ފުލުހުންނެއް ނުތިބޭނެއެވެ. އެންމެހާ ކަންތަށް ތަކެއް ބައްލަވާ ވޮޑިގެންވާ ﷲގެ ޙުކުމްފުޅުގައި ކޮޅުފައިންޖަހައި، އިތުރަށް ފައިސާ ހޯދުމަށްޓަކައި ރާވިއްކާ ވިޔަފާރި ވެރިއަކު އިކޮނޮމިކްސް މިނިސްޓްރީގެ ގަވައިދުގައި އެގޮތަށް އޮތީތީއޭ ކިޔާފައި، ފައިސާދައްކާފައި ބޯން އަންނަ ދިވެއްސަކު ހުއްޓުވާނެތޯއެވެ؟\nކޮންމެއަކަސް ވިޔަފާރީގެ މަންފާއަކަށްޓަކައި ވަކިވަރަކަށްވުރެ މުއްސަދި މީހުނަށް ރާވިއްކުން މިވަނީ ހުއްކޮށްފައެވެ. ޤައުމަށް ނަފާ އިތުރުކުރުމުގެ މަޤްސަދުގައެވެ. ނަމަވެސް އެންމެހާ ޚަޒާނާއެއް މިލްކުވެވޮޑިގެންވާ މާތްﷲ ވަޙީކުރައްވަނީ ތިލިބޭ މަންފާއަށްވުރެ ލިބޭގެއްލުން މާބޮޑުވާނެ ކަމަށެވެ. ފާފަ ބޮޑުކަމަށެވެ. ވިސްނާ ފިކުރު ކުރައްވާށެވެ. ކުޅަދުންވަންތަ އިލާހުގެ ޙުކުމްފުޅުތަކުގައި ކޮޅުފައިންޖަހައި، ދުނިޔެވީ ވަގުތީ ފައިދާއަކަށްޓަކައި އާޚިރަތް ވިއްކާލުމަކީ ހާދަހާވާ ހިތާމަކުރަންޖެހޭނެ ކަމެކެވެ.


George Floyd ge Maraai Eku Medhu Irumathyga Kurevunu Ihthijaajthah | Dhiislam\nއެމެރިކާގެ ފުލުހުން އެޤައުމުގެ ކަޅު ނަސްލުގެ ރައްޔިތުންނަށް ކުރާ އަނިޔާގެ ވާހަކައަކީ އާ ވާހަކައެއްނޫނެވެ. އެމެރިކާގެ ނެޝަނަލް އެކަޑަމީ އޮފް ސައިންސަސް އިން ރިޕޯޓުކުރައްވާ ގޮތުގައި، އެމެރިކާގެ ކަޅު ނަސްލުގެ މުވާޠިނުން، އެމެރިކާގެ ދޮން ނަސްލުގެ މުވާޠިނުންނަށްވުރެ ފުލުހުންގެ އަތުން މަރުވުމުގެ 2.5 ގުނަ ގާތެވެ. ތަފާސް ހިސާބުތަކަށް ބަލާއިރު އެމެރިކާގެ ދޮން ނަސްލުގެ މީހަކު މަރުވުމުގެ އިހްތިމާލަކީ ނެތުމާއި ގާތް ކަމަކަށް ވާއިރު، އެމެރިކާގެ ކަޅު ނަސްލުގެ މީހަކު މަރުވުމުގެ އިޙްތިމާލަކީ 1 އަކުން 1000 އެވެ. އެމެރިކާގެ ކަޅު ނަސްލުގެ މުވާޠިނުންނަކީ އެޤައުމުގެ 13 އިންސައްތައެވެ. އެހެނަސް، ފުލުހުން ބަޑީގެ ޙަމަލާތަކުގެ ޝިކާރައަކަށްވާ މީހުންގެ4ބައި ކުޅާ އެއްބަޔަކީ އެބައިމީހުންނެވެ.\nނަސްލީ ގޮތުން މިކުރެވޭ ތަފާތުތަކަކީ، ފަލަސްޠީނުގެ ރައްޔިތުންވެސް ތަކުރާރުކޮށް ތަޙައްމަލު ކުރަމުންދާ ކަމެކެވެ. 8 މިނެޓާއި 46 ސިކުންތު ވަންދެން ޖޯޖް ފްލޮޔިޑްގެ ކަރަށް އަރާ، އޭނާ ނުޙައްޤުން މަރާލުމާއި އެކު، މުޅި އެމެރިކާގައި އެކަމާއި އިދިކޮޅަށް އިޙްތިޖާޖުކޮށް މުޒާހަރާ ފެށުނެވެ. އަދި މާގިނަ ދުވަހެއްނުވެ މުޅި ދުނިޔެ އެމުޒާހަރާތަކުގައި ބައިވެރިވިއެވެ.\nމިގޮތުން ސޫރިޔާގެ ހުޅަނގު އުތުރު އިދްލިބްގައި ޢަޒީޒް އަސްމަރާއި، އަނީސް ހަމްދޫން ވަނީ ފްލޮޔިޑްގެ ކުރެހުމުގެ މިޔުރަލެއް ކުރަހާ، "އަހަރެންނަކަށް ނޭވައެއް ނުލެވެއެވެ" މިފަދައިން ލިޔެފައެވެ.\nފަލަސްޠީނު ޤުދުސާއި، ހައިފާއާއި، ޓެލް އަވިވްގައި، ޢަރަބިންނާއި އަދި ޔަހޫދީންވަނީ "އިޔާދަށް އަދި ފްލޮޔިޑަށް އިންޞާފު ހޯދާދިނުމަށް" ގޮވާލާފައެވެ. މިމުޒާހަރާތަކުގެ ފަހަތުގައި ފްލޮޔިޑްގެ ޙާދިޘާގެ އިތުރުން، އިސްރާއީލުގެ ފުލުހުން ޝަހީދުކޮށްލި، ޚާއްޞަ އެހީއަށް ބޭނުންވާ ފަރާތެއްކަމަށްވާ އިޔާދު ޙައްލާޤު އަވަހާރަވުމާއި ގުޅިގެންނެވެ.\nމީގެ އިތުރުން މިސަރަޙައްދުގައިވަނީ #أمريكا_تنتفض (އެމެރިކާ އުތުރި އަރައިފިއެވެ) އަދި #لا_للعنصرية (ތަފާތުކުރުންތަކަށް ނޫނެކެވެ) މިފަދަ ހޭޝްޓޭގްތައް ބޭނުންކުރެވި، މިއަނިޔާވެރިކަމާއި އިދިކޮޅަށް އަޑުއުފުލިފައެވެ. އަދި ޚާއްޞަކޮށް، މިޤައުމުތަކުގެ ޘަޤާފަތާއި މަސްހުނިވެގެން ގޮސްފައިވާ ހަމުގެ ކުލައަށް ބިނާކުރެވޭ ތަފާތު ކުރުންތަކާއިމެދު، އާ ބަޙުޘެއް ފެށި، ފަރުދީ ގޮތުންނާއި، ޖަމަޢީ ގޮތެއްގައި، މިކަންކަން ރަގަޅު ކުރެވޭނީ ކިހިނެއްތޯއާއި "މަޤްޞަދަކާއި ނުލާ ކުރެވޭ ތަފާތުު ކުރުންތަކަށް" ވަނީ އިތުރަށް އަލިއަޅުވާލެވިފައެވެ.\nޝައްކެއްވެސް ނެތް ގޮތުގައި އިސްލާމްދީނުގައި ވަނީ މިފަދަ ނަސްލީ، ހަމުގެ ކުލައިގެ ތަފާތުކުރުންތަކަށް އިންކާރު ކުރައްވާފައެވެ. މުސްލިމުންނަށް އިރުޝާދު ދެއްވާފައިވަނީ އަނިޔާވެރިކަމެއް ފެނިއްޖެނަމަ، އެމީހެއްގެ ކުޅަދާނަކަން ހުރި މިންވަރަކުން އެކަން ބަދަލުކުރުމަށެވެ. އަނިޔާ ލިބިގެންވާ މީހާއަށް ނަޞްރުދީ، އަނިޔާވެރިޔާ، އޭނާ އެކުރާ އަނިޔާ ހުއްޓުވުމުން ނަޞްރު ދިނުމަށެވެ. އަދި ހެޔޮކަންކަމަށް އަމުރުކޮށް، މުންކަރާތްތައް ނަހީކުރުމަށެވެ.


ޢޭސީ ޑީ ސީ އަލްޓިމޭޓް ލައިޓްރޫމްގެ ބަދަލުގައި ބޭނުން ކުރަން ރަނގަޅު ސޮފްޓްވެއާރ އެއް! – ޙެޔޮބަސް\n- އާންމު ލިޔުން, އިންފޮެމޭޝަން ޓެކްނޮލޮޖީ\nފޮޓޯ އެޑިޓްކޮށް ކުލަ ރަނގަޅުކޮށްލަން ބޭނުން ކުރާނެ، ސްޕީޑް ރަނގަޅު، ފަސޭހަ ސޮފްޓްވެއާރ ބޭނުންވާނަމަ އެންމެ ރަނގަޅު އެއް ސޮފްޓްވެއާރ އަކީ އޭސީޑީސީ އަލްޓިމޭޓް އެވެ. ހަމަ އެއާ އެކު އެޑޯބް ލައިޓްރޫމް، ކޮރަލް ޕެއިންޓްޝޮޕް ޒާރާ ފޮޓޯ އެންޑް ގުރެފިކް ޑިޒައިނާރ ފަދަ ރަނގަޅު ސޮފްޓްވެއާރ ތައްވެސް ފާހަނގަކޮށްލެވެއެވެ. ފެންނަ ފެނުމަށް މި ސޮފްޓްވެއާރތަކުގެ ޔޫސާރ އިންޓަފޭސް ވަރަށް އެއްގޮތްވެފައި ސެޓިންތަކުގައި ތަފާތު ތަކެއް ހުރެއެވެ.\nމި ލިޔުމުގައި އަޅުގަނޑު މި ބަޔާންކޮށްލަނީ އެންމެ މަސްޙޫރު އެއް ކަލަ ކަރެކްޝަން ސޮފްޓްވެއާރ އެޑޯބް ލައިޓް ރޫމްގެ ބަދަލުގައި ބޭނުންކުރެވިދާނެ ސޮފްޓްވެއާރ އެކެވެ. މިވީ3އަހަރެއް ތެރޭގައި ބޭނުން ކޮށް ތަޖްރިބާ ކުރެވުނު އެންމެ ރަނގަޅު އެއް ފޮޓޯގްރަފީ އާއި ގުޅޭ ސޮފްޓްވެއާރ އަކީ އޭސީޑީސީ އަލްޓިމޭޓް އެވެ.\nއޭސީޑީސީ އަކީ ލައިޓް ރޫމްއަށްވުރެ ބޭނުންކޮށްލަން ފަސޭހަ ސޮފްޓްވެއާރ އެކެވެ. ލައިޓް ރޫމް އަދި ފޮޓޯޝޮޕުން ކުރެވޭ ކަންތައްތައް މި ސޮފްޓްވެއާއިން ކުރެވެއެވެ. މިއީ ފޮޓޯ ނަގާ ފަރާތްތަކަށް މި ސޮފްޓްވެއާރ އެންމެ ފަސޭހަވާނެ އެއް ސަބަބެވެ. އަޅުގަނޑުވެސް މި ދާއިރާގައި ވޭތުވެ ދިޔަ5ވަރަކަށް އަހަރު ތެރޭގައި އެންމެ ގިނައިން ބޭނުން ކުރަމުން އައީ ލައިޓް ރޫމްއެވެ. އެހެންނަމަވެސް ބައެއް ފަހަރަށް ލައިޓްރޫމް އިން ރީޓަޗް ކުރިޔަސް ފޮޓޯޝޮޕްގެ ބޭނުން ހިފަން ޖެހެއެވެ.\nލައިޓްރޫމް އިން ފޮޓޯގެ ނޮއިސް ފިލުވާ، ސާފްކޮށް، ކުލަ އަލިކޮށް، ކުލަ ރީތިކުރެވެއެވެ. އެހެންނަމަވެސް އިތުރު މާ ގިނަ އެޑިޓް ތަކެއް ކުރެވެން ނުހުރެއެވެ. އޭސީޑީސީ ސޮފްޓްވެއާރ އުފައްދާފައިވަނީ އެޑިޓް ކުރަން ހާއްސަ ބައެއް ހިމަނައިގެންނެވެ. އަދި ފަސޭހަ ކަމާއި އެކު ސިސްޓަމްގައި ހުންނަ ހުރިހާ ފޮޓޯ މި ސޮފްޓްވެއާރ ތެރެއިން ބަލާލަވެއެވެ.\nފަސޭހައިން ވަކި ފޮޓޯ އަށް ރައިޓް ކްލިކްކޮށްފައި ހުޅުވުމަށްފަހު އެޑިޓް އަދި ކަލަ ކަރެކްޝަން ޕެނަލް އާއި ކުޅެވެއެެވެ. އެހެންނަމަވެސް ލައިޓްރޫމްގައި ޖެހެނީ ކެޓަލޮގް ނުވަތަ ފޮޓޯ ފައިލް އިމްޕޯރޓް ކުރާށެވެ. ސޮފްޓްވެއާރގެ ސްޕީޑު ލައިޓް ރޫމްއާއި އަޅާބަލާއިރު ވަރަށް ބޮޑުތަން ރަނގަޅެވެ. ފޮޓޯ އިންޕޯރޓް އަދި އެކްސްޕޯރޓް ކުރާއިރު ސޮފްޓްވެއާރ ސްޕީޑް ދަށްވެ ނޮޓް ރެސްޕޯންޑިން އަރައިގެން ދިމާވާ ދަތިތައް މި ސޮފްޓްވެއަރގައި ދިމާނުވެއެވެ. އާދައިގެ ސިސްޓަމްތަކުންވެސް ސްޕީޑް ދަށްވުމެއް ނެތި ބޭނުންކުރެވެއެވެ. އޭސީޑީސީ އަލްޓިމޭޓް ގެ ފައިލް ސައިޒްއަކީ 148 އެމްބީ އެވެ. އެޑޯބް ލައިޓްރޫމް ސީސީ 6.8 ގެ ސައިޒްއަކީ 927 އެމްބީ އެވެ.\nއެސީޑީސީގެ ސެޓިންތައްވެސް ލައިޓް ރޫމް އާއި މާ ބޮޑު ތަފާތެއް ނުހުރެއެވެ. އެހެންކަމުން ލައިޓްރޫމް ބޭނުން ކުރާ މީހަކަށް މި ސޮފްޓްވެއާރ ބޭނުން ކުރުމަކީ އުނދަގޫ ކަމަކަށް ނުވާނެއެވެ. ހަމަ އެހެންމެ ސޮފްޓްވެއާރ ތައްޔާރުކޮށްފައިވަނީ ފަސޭހަކަމާއި އެކު އިންޓަފޭސް އަށް އަމިއްލަ ބަދަލުތައް ގެނެވޭގޮތަށެވެ. އަދި މީގެ އިތުރަށް އިންސްޓޯލްކޮށްފައި ހުންނަ ފޮޓޯސޮޕް ޕުލަގިންސް ވެސް އޭސީޑީސީ ޕޮޓޯ އެޑިޓާރ އިން ބޭނުންކުރެވޭނެއެވެ.\nއޭސީޑީސީ ސޮފްޓްވެއާރ އިން ފޮޓޯ އެޑިޓްކުރުމުގެ އިތުރަށް ތަފާތު 80 ސްޕެޝަލް އެފެކްޓެއް ބޭނުންކުރެވެއެވެ. ބޭނުންވާ ފޮޓޯ ހުޅުވުމަށްފަހު އެގޭތެރޭގައި ހިމެނޭ އެފެކްޓްސް ލެވޭނެއެވެ. ފޮޓޯސޮޕް ސްޓައިލް އެޑްޖަސްޓަބްލް ލޭޔާ ވެސް ބޭނުންކުރެވެއެވެ. އަސްލު ފޮޓޯ ބަދަލު ނުގެނެސް ލޭޔާ މެދުވެރިކޮށް ފޯޓޯއަށް އެފެކްޓް ލެވޭނެއެވެ. ލައިޓް އީ ކިއު އަކީ ވެސް މީގައި ހިމެނޭ ވަރަށް ހާއްސަ ސެޓިންއެކެވެ. ލައިޓް އީ ކު ނުވަތަ ލައިޓް އިކްއިލައިޒޭޝަން އިން ފޮޓޯ އަށް ގެނެވޭ ބަދަލުތައް ތިރީގައިވާ ވީޑިއޯ އިން ފެނިވަޑައި ގަންނަވާނެެވެއެވެ.\nއޭސީޑީސީ އަލްޓިމޭޓް 10 މިއީ ފަހުގެ އަދަދެވެ. ލައިޓްރޫމް ބޭނުން ކުރަށްވާ ބޭފުޅުންވެސް ބޭނުންކޮށްލަން މިއީ ރަގަޅު ސޮފްޓްވެއާރ އެކެވެ. ހާއްސަކޮށް އާދައިގެ ސިސްޓަމްތަކުގައި ލައިޓް ރޫމްގެ ސްޕީޑް ދަށްވެ ދަތިތަކާއި ކުރިމަތިވާ ފަރާތްތަކުން އޭސީޑީސީ ބޭނުން ކުރަން ފެށުމަކީ ވަރަށް ބޮޑު ތަފާތެއް ފާހަނގަކުރެވޭނެ ކަމެކެވެ.\nއޭސީޑީސީ ޔޫޓިއުބު ޗެނަލް\nPrevious article ކަދުރުގެ ފައިދާ\nNext article ޒައިނަބް


ބޭނަޒީރު ބުއްޓޫ އަވަހާރަކޮށްލިތާ 10 އަހަރު - އަދިވެސް ޙަޤީޤަތް ނޭނގޭ - Voice of Meedhoo\nބޭނަޒީރު ބުއްޓޫ އަވަހާރަކޮށްލިތާ 10 އަހަރު ...\nއިރުމަތީ ޤުދުސަކީ ފަލަސްތީނުގެ ވެރިރަށް ކަމުގައި ...\nބޭނަޒީރު ބުއްޓޫ އަވަހާރަކޮށްލިތާ 10 އަހަރު – އަދިވެސް ޙަޤީޤަތް ނޭނގޭ\nޕާކިސްތާނުގެ ފުރަތަމަ އަންހެން ބޮޑުވަޒީރު، ބޭނަޒީރު ބުއްޓޫ އަވަހާރަކޮށްލީ 27 ޑިސެމްބަރު 2007 ގައި 15 އަހަރުގެ ކުއްޖަކު ދިން ޙަމަލާއެއްގައެވެ. ޕާކިސްތާނުގެ ރާވާލްޕިންޑީގައި އޮތް ކެމްޕެއިން ޙަރަކާތެއްގައި ބައިވެރިވެވަޑައިގަތުމަށްފަހު ކާރުކޮޅަށް އަރާވަޑައިގަންނަވަނިކޮށް ބިލާލް ނަމަކަށް ކިޔާ ކުއްޖާ ބުއްޓޫއަށް ފުރަތަމަ ޙަމަލާދިނީ ބަޑިންނެވެ. އެއަށްފަހު އޭނާގެ ގައިގައި ހަރުކޮށްފައި ހުރި ބޮންތައް އަމިއްލައަށް ގޮއްވާލިއެވެ. ޙަމަލާގެ ތުހުމަތުކުރެވެނީ ޕާކިސްތާނުގެ ޙަރަކާތްތެރިވާ ޠާލިބާން ޖަމަޢާތަށެވެ.\nބޭނަޒީރު ބުއްޓޫއަކީ ޕާކިސްތާނުގެ ފުރަތަމަ އިންތިޚާބީ ބޮޑުވަޒީރު، ޒުލްފިޤާރު ޢަލީ ބުއްޓޫގެ ދަރިކަނބަލެކެވެ. ޒުލްފިޤާރުގެ މައްޗަށް ކުރެވުނު ތުހުމަތުތަކެއްގައި ޕާކިސްތާނުގެ އަސްކަރިއްޔާއިން ޒުލްފިޤާރުގެ މައްޗަށް މަރުގެ ޙުކުމް އިއްވައި، 1979 ވަނަ އަހަރު އޭނާ ދަންޖައްސައި އަވަހާރަކޮށްލިއެވެ. އޭގެ ފަހުން 80 އަހަރުތަކުގެ ފަހުކޮޅާއި 90 ގެ އަހަރުތަކުގައި ދެ ފަހަރެއްގެ މަތިން ބޭނަޒީރު ބުއްޓޫ ޕާކިސްތާނުގެ ބޮޑުވަޒީރުކަމުގެ މަޤާމު އަދާކުރެއްވިއެވެ. ދެ ފަހަރުވެސް އަސްކަރިއްޔާގެ ނުފޫޒުން އެނާ މަޤާމުން ދުރުކުރިއެވެ.\nބައްޕާފުޅު ޒުލްފިޤާރު ޢަލީ ބުއްޓޫ އިންޑިއާގެ ބޮޑުވަޒީރު އިންދިރާގާންދީއާ ބައްދަލުކުރައްވާއިރު ބޭނަޒީރު ބުއްޓޫ އަރިހުގައި\nމަޤާމުން ދެވަނަ ފަހަރަށް ދުރުކުރުމުން ބޭނަޒީރު 1999 ވަނަ އަހަރު ޕާކިސްތާނު ދޫކުރައްވައި، ޤައުމުން ބޭރަށް ވަޑައިގަތެވެ. އެނބުރި ޤައުމަށް ވަޑައިގަތީ 2007 ވަނަ އަހަރުގެ އޮކްޓޫބަރ މަހުއެވެ. ޤައުމަށް ވަޑައިގަތީ 2008 ވަނަ އަހަރުގެ ޖެނުއަރީ މަހުގެ ޢާއްމު އިންތިޚާބު ކާމިޔާބުކޮށް، ބޮޑުވަޒީރުގެ މަޤާމަށް ވަޑައިގަތުމުގެ އުއްމީދުގައެވެ. ނަމަވެސް އެނބުރި ޤައުމަށް ވަޑައިގަތުން ފާހަގަކުރުމަށް ބޭއްވި ބިޔަ އެއްވުންވެސް ނިމިގެންދިޔައީ، ބޮމުގެ ޙަމަލާއަކުންނެވެ. 150 ފަންސާސް މީހުން މަރުވި މި ޙަމަލާއިން ބޭނަޒީރު ސަލާމަތްވެވަޑައިގަތެވެ. ނަމަވެސް އޭގެ ދެމަސް ފަހުން ބޭއްވި އެއްވުމެއްގެ ތެރެއިން ދިން ޙަމަލާއިން އެކަމަނާ ސަލާމަތްވެވަޑައިގެންނެވޭނެ ގޮތެއް ނުވިއެވެ. ޑިސެމްބަރު 2007 ގައި ބުއްޓޫ އަވަހާރަކޮށްލުމާއެކު މުޅި ޕާކިސްތާނު ހަލަބޮލިކަމެއްގެ ތެރެއަށް ގޮސް، ޤައުމުގައި ހަމަނުޖެހުންތައް އިތުރުވިއެވެ.\nބޭނަޒީރު ބުއްޓޫ / އޭނާއަކީ އިސްލާމީ ޤައުމެއްގެ ސަރުކާރު ހިންގެވި ފުރަތަމަ އަންހެން ބޮޑުވަޒީރު\nބުއްޓޫގެ މަރާ ގުޅޭގޮތުން އެކި ފަރާތްތަކުން ދައްކާ ވާހަކަތައް ތަފާތެވެ. އެއް ބަޔަކު އެކަމުގެ ޒިންމާ ހައްދުފަހަނައަޅާފައިވާ ފަރާތްތަކުގެ ބޮލުގައި އަޅުވާއިރު، އަނެއް ބަޔަކު ބުނަނީ އެކަމުގައި ޒިންމާވާން ޖެހޭނީ ޕާކިސްތާނުގެ އަސްކަރިއްޔާއިން ކަމަށެވެ. އަނެއްކޮޅުން އެއީ ބޭނަޒީރުގެ ގާތް ބަޔަކު ކުރި ކަމެއްކަމަށްވެސް ބައެއް ފަރާތްތަކުން ޤަބޫލުކުރެއެވެ.\nބޭނަޒީރު ބުއްޓޫ އަވަހާރަކޮށްލިއިރު، ޕާކިސްތާނުގެ އަސްކަރިއްޔާގެ ވެރިޔާގެ ގޮތުގައި ހުންނެވި ކުރީގެ ބޮޑުވަޒީރު ޖެނަރަލް ޕަރްވޭޒް މުޝައްރަފު ދެކެވަޑައިގަންނަވާ ގޮތުގައި ސަރުކާރުގެ ތެރޭގައި އެކަމުގައި ޒިންމާވާ ބަޔަކު ތިބެދާނެއެވެ. މުޝައްރަފު ޤަބޫލުކުރައްވާ ގޮތުގައި ބޭނަޒީރު ގެންގުޅުއްވި ހުޅަނގުގެ ވިސްނުންތަކުގެ ސަބަބުން އޭނާ އަވަހާރަކޮށްލަން އަސްކަރިއްޔާގެ ތެރެއިން ބަޔަކު ޠާލިބާނުންނަށް އެހީތެރިވުމަކީވެސް އެކަށީގެންވާ ކަމެކެވެ. ނަމަވެސް އެފަދަ އެއްވެސް ހެއްކެއް މިހާތަނަށް ނުލިބޭކަމަށް އޭނާ ވިދާޅުވިއެވެ.\nޕާކިސްތާނުގެ ކުރީގެ ބޮޑުވަޒީރު އަދި ސިފައިންގެ ވެރިޔާ ޕަރްވޭޒް މުޝައްރަފު / ބޭނަޒީރު އަވަހާރަކޮށްލުމުގެ ފަހަތުގައި އޭނާގެ އެއްވެސް ބައިވެރިވުމެއް ނެތް ކަމަށް ބުނޭ\nއަނެއްކޮޅުން ޖެނަރަލް މުޝައްރަފަކީ ބޭނަޒީރު އަވަހާރަކޮށްލުމުގެ ބައިވެރިވެވަޑައިގެންނެވިކަމުގެ ތުހުމަތުގައި ޝަރީޢަތް ހިންގުނު ފަރާތެކެވެ. މައްސަލަ ތަޙްޤީޤްކުރައްވާ ޕްރޮސެކިއުޓަރުން ވިދާޅުވާ ގޮތުގައި، ބޭނަޒީރު އަވަހާރަކޮށްލުމުގެ ދުވަސްކޮޅެއް ކުރިން މުޝައްރަފު ވަނީ އޭރު ޤައުމުން ބޭރުގައި ހުންނެވި ބޭނަޒީރާ ގުޅުއްވައި، ބިރުދައްކަވާފައެވެ. އެގޮތުން ބޭނަޒީރު އެނބުރި ޤައުމަށް ވަޑައިނުގަތުމަށާއި އަދި ޤައުމަށް ވަޑައިގަތުމުން އެކަމަނާއަށް ލިބިވަޑައިގަންނަވާ އެއްވެސް ގެއްލުމަކަށް ޒިންމާވެވަޑައިނުގަންނަވާނޭކަމަށް އޭރު ސިފައިންގެ ވެރިޔަކަށް ހުންނެވި މުޝައްރަފު ވިދާޅުވިކަމަށް ޕްރޮސެކިއުޓަރުން ވިދާޅުވެއެވެ. އެކަމަށް ބޭނަޒީރުގެ ގާތް ދެބޭފުޅަކު ހެކިވެވަޑައިގަތެވެ.\nމީގެ އިތުރުން ބޭނަޒީރުގެ ފިރިހެން ދަރިކަލުން، ބިލާވަލް ޤަބޫލުކުރައްވާގޮތުގައި ބޭނަޒީރަށް ޙަމަލާދިނުމަށް މަގުފަހިކޮށްދިނީ މުޝައްރަފެވެ. އެގޮތުން އެކަމަނާގެ ސެކިއުރިޓީއަށް ބުރޫއަރުވައި، ދެއްވަން ޖެހޭ އެއްބާރުލުން ނުދެއްވާކަމަށް ބިލާވަލް ތުހުމަތުކުރައްވައެވެ.\nބޭނަޒީރުގެ ފިރިކަލުން އާސިފް ޒަރްދާރީ އާއި ބޭނަޒީރުގެ ފިރިހެން ދަރިކަލުން ބިލާވަލް\nނަމަވެސް މުޝައްރަފު މިތުހުމަތުތައް ދޮގުކުރައްވައެވެ. މުޝައްރަފު ވިދާޅުވީ ބޭނަޒީރު މަރާލަންޖެހޭ އެއްވެސް ސަބަބެއް ނެތްކަމަށެވެ. މުޝައްރަފާ ދެކޮޅަށް ކުރާ ތުހުމަތުތައް އޭނާ ދޮގުކުރައްވާއިރު، ޤައުމުން ބޭރުގައި އަމިއްލަފުޅަށް އަރުވާލެވިގެން ހުންނެވުމުގެ ސަބަބުން އޭނާގެ މައްޗަށް ހިންގާ ޝަރީޢަތް ކުރިއަކަށް ނުދެއެވެ.\nމުޝައްރަފުގެ މައްސަލަ މަޑުޖެހިފައި އޮތްނަމަވެސް، އެމައްސަލައިގައި އިތުރު ބަޔަކު ހައްޔަރުކޮށް، ދަޢުވާވެސް ކުރިއެވެ. އޭގެެތެރޭގައި ބޭނަޒީރަށް ޙަމަލާދިން ކުއްޖާއަށް އެހީތެރިވި5މީހަކު ހިމެނެއެވެ. މި މީހުން ކުށަށް އިޢުތިރާފްވިނަމަވެސް، ފަހުން އެމީހުން ވަނީ ބަޔާންތައް ބަދަލުކޮށްފައެވެ. ނަމަވެސް އެމީހުންގެ ފޯނުކޯލްތަކާއި އުޅުނު ސަރަޙައްދުތަކުން އެމީހުންނާއި ބޭނަޒީރުގެ މަރާ ގުޅުން ހުރިކަން ހާމަވެގެން ދިޔައެވެ. މީގެ އިތުރުން ޑީއެންއޭ ހެކިވެސް ހޯދިއެވެ. އެހެންކަމުން އެމީހުންގެ މައްޗަށް ކުށް ސާބިތުވާނެކަމަށް ޕްރޮސެކިއުޓަރުން ވަރަށް ބޮޑަށް ޤަބޫލުކުރިއެވެ. ނަމަވެސް މައްސަލައާ ގުޅޭ ގޮތުން ހެކި ހުށަހެޅުމުގައި މައްސަލަތަކެއް ހުރިކަމަށް ބުނެ، މައްސަލަ ބެއްލެވި ފަނޑިޔާރު ވަނީ ތުހުމަތު ކުރެވުނު މީހުން ދޫކޮށްލާފައެވެ.\nބޭނަޒީރު އަވަހާރަކޮށްލުމުގެ ތުހުމަތުގައި ހައްޔަރުކުރި ފަސް މީހުން / މި އެންމެން ކޯޓުން ވަނީ ދޫކޮށްލާފައި\nބޭނަޒީރު އަވާހަރަކޮށްލުމުގެ ތުހުމަތު އޭނާގެ ފިރިކަލުން، ޕާކިސްތާނުގެ ކުރީގެ ރައީސް ޢާސިފް ޒަރްދާރީގެ އިސްތަށިފުޅުގައި އަޅުވާ މީހުންވެސް މަދެއް ނޫނެވެ. ނަމަވެސް އެއީ މާބޮޑު ހެއްކެއް އޮވެގެން ދައްކާ ވާހަކަތަކެއް ނޫނެވެ. ބޭނަޒީރު އަވަހާރަކޮށްލީ އޭނާގެ ފިރިކަލުންކަމަށް ބުނެ މީހުން ވާހަކަދައްކަނީ، ބޭނަޒީރު އަވަހާރަވުމުން ޒަރްދާރީއަށް ޕާކިސްތާނުގެ ރައީސްކަން ލިބިވަޑައިގަތުމުންނެވެ. އަދި ރައީސްކަމުގައި ހުންނެވިއިރު ބޭނަޒީރުގެ މަރު އެކަށީގެންވާ މިންވަރަކަށް ތަޙްޤީޤް ނުކުރެވުމަކީވެސް ޒަރްދާރީއަށް ތުހުމަތުކުރާ މީހުންގެ ވާހަކައަށް ލިބުނު ބާރެކެވެ. އަނެއްކޮޅުން އދ.ގެ ޚާއްޞަ ކޮމިޝަނަކުން ބޭނަޒީރުގެ މަރު ތަޙްޤީޤްކުރުމަށް ކުރި މަސައްކަތަށްވެސް ޒަރްދާރީގެ ސަރުކާރުން އެކަށީގެންވާ އެއްބާރުލުމެއް ނުލިބުނުކަން އެކަމުގައި ޙަރަކާތްތެރިވި އިސް ފަރާތްތަކުންވެސް ފާހަގަކުރެއެވެ.\nބޭނަޒީރު ބުއްޓޫއާއި ޢާސިފް ޒަރްދާރީގެ ކައިވެނީގެ ޙަފްލާގެ ތެރެއިން\nބޭނަޒީރު އަވާހަރަކޮށްލުމުގެ ފަހަތުގައި ތިބީ ކޮންބައެއްކަން ހޯދުމަށް ކުރާ މަސައްކަތަށް ހުރަސް އެޅުމަށް ބަޔަކު މަސައްކަތްކުރިކަން ތަޙްޤީޤްކުރުމުގައި ޙަރަކާތްތެރިވި ހުރިހާ ފަރާތަކުންވެސް ފާހަގަކުރެއެވެ. އެގޮތުން އެކަމުގައި ޙަރަކާތްތެރިވިކަމަށް ޝައްކުކުރެވޭ ބަޔަކު ވަނީ މަރުވެފައެވެ.\nބޭނަޒީރު ބުއްޓޫއަށް ޙަމަލާދިނުމުގެ ސިކުންތުކޮޅުތަކެއް ކުރިން ނަގާފައިވާ ފޮޓޯއެއް\nބޭނަޒީރަށް ޙަމަލާދިން ކުއްޖާއަށް އެހީތެރިވިކަމަށް ބެލެވޭ ދެ މީހަކު ސިފައިންގެ ޗެކް ޕޮއިންޓަކުން ވަނީ މަރާލާފައެވެ. އަދި ބުއްޓޫ މަރާލުމަށް ދިން ޙަމާލާގައި ބޭނުންކުރި ބޮން ހަރުކޮށްފައިވާ ޖެކެޓް ހެދިކަމަށް ޝައްކުކުރެވޭ މީހާއާއި އެޖެކެޓް ކުޑަކުއްޖާއަށް ގެންގޮސްދިން މީހާވެސް ވަނީ މަރުވެފައެވެ. މީގެ އިތުރުން ގިނަ ބަޔަކު ޝައްކުގެ އިނގިލި ދިއްކުރާ ބޭނަޒީރުގެ އެންމެ އަރިސް އެއް ބޮޑީ ގާރޑުވެސް ވަނީ މަރާލާފައެވެ. މައްސަލަ ތަޙްޤީޤްކުރުމުގައި އެންމެ އިސްކޮށް ޙަރަކާތްތެރިވި ދައުލަތުގެ ވަކީލުވެސް ވަނީ މަރާލާފައެވެ. އޭނާ މަރާލީ ތަޙްޤީޤަށް ބޮޑު ކުރިއެރުމެއް ލިބުނުކަމަށް އޭނާގެ ރަށްޓެހިކަން ކައިރީ ބުނެފައިވަނިކޮށެވެ.\nބޭނަޒީރުގެ މަރުގެ މައްސަލަ ތަޙްޤީޤްކުރި ޕްރޮސެކިއުޓަރ ޗޯދަރީ ޒުލްފިޤާރު / ތަޙްޤީޤަށް ކުރިއެރުންތަކެއް ލިބިފައި ވަނިކޮށް އޭނާ ވަނީ މަރާލާފައި\nނަމަވެސް މިކަމުގައި ޢަމަލީގޮތުން ޙަރަކާތްތެރިވި މީހުންގެ ތެރެއިން ދުނިޔޭގައި މިވަގުތު ހުރީ އެންމެ މީހެއްކަމަށް ބެލެވެއެވެ. އެއީ ބޭނަޒީރަށް ޙަމަލާދިން ކުއްޖާއާއެކު ޙަރަކާތްތެރިވި އިކްރާމުﷲ ކިޔާ މީހެކެވެ. ޙަމަލާގައި އޭނާގެ ބޭނުމަކީ ކުޑަކުއްޖާގެ ގައިގައި ހަރުކޮށްފައި ހުރި ބޮން ނުގޮވައިފިނަމަ، އެހެން ބޮމެއް ގޮއްވާލުމެވެ. ނަމަވެސް ކުޑަކުއްޖާ ގައިގައި ހަރުކޮށްފައިވާ ބޮން ގޮއްވުމުގެ ސަބަބުން، އިކްރާމުﷲ އަށް އިތުރު މަސައްކަތެއް ކުރާކަށް ނުޖެހުނެވެ. ޑްރޯން ޙަމަލާއެއްގައި އޭނާ މަރުވިކަމަށް ޕާކިސްތާނުން ކުރިން ބުނިނަމަވެސް، މިއަހަރު ޕާކިސްތާނުން ޢާއްމުކުރި ޓެރަރިސްޓުންގެ ލިސްޓުގެ9ވަނައިގައި އޮތީ އޭނާގެ ނަމެވެ. ބައެއް ފަރާތްތަކުން ޤަބޫލުކުރާ ގޮތުގައި އޭނާ މިހާރު އުޅޭނީ އަފްޣާނިސްތާނުގައި، ޠާލިބާން ހަނގުރާމަވެރިންނާ އެކުއެވެ. އަދި އޭނާއަކީ ބޭނަޒީރުގެ މަރުގެ ޙަޤީޤަތް އެނގޭނެ މީހަކަށް ވާނޭކަމަށް ދިރާސާކުރާ ފަރާތްތަކުން ޤަބޫލުކުރެއެވެ.\nބޭނަޒީރު ބުއްޓޫ ކެމްޕެއިން ޙަރަކާތެއްގައި / އެކަމަނާ ފާހަގަވެފައިވަނީ ސިޔާސީ މައިދާނުގައި ވަރަށް ޙަރަކާތްތެރި ބޭފުޅެއްގެ ގޮތުގައި\nޕާކިސްތާނުގެ ފުރަތަމަ އަންހެން ބޮޑުވަޒީރު، އަދި މުސްލިމް ޤައުމެއްގެ ސަރުކާރު ހިންގެވި ފުރަތަމަ އަންހެން ވެރިޔާ، ބޭނަޒީރު ބުއްޓޫ އަވަހާރަކޮށްލިތާ 10 އަހަރުވީއިރު، އެކަމާ ގުޅިގެން މިހާތަނަށް އަދަބެއް ދީފައިވަނީ އެންމެ2މީހުންނަށެވެ. އެއީ ބޭނަޒީރަށް ޙަމަލާދިން ސަރަޙައްދު ފެންޖަހައި ދޮވުމަށް އަމުރުކުރި ފުލުހުންގެ2އޮފިސަރުންނެވެ. ނަމަވެސް އެއީ އިންސާފުން ކުރި ޙުކުމެއްކަމަށް ގިނަ ބަޔަކު ނުދެކެއެވެ. އެއީ އެސަރަޙައްދު ފެން ޖަހައި ދޮންނަނީ އަސްކަރިއްޔާއިން އެކަމަށް އަމުރުކުރުމުންކަމަށް ގިނަ ބަޔަކަށް އެނގޭތީއެވެ. އެހެންކަމުން ބޭނަޒީރު އަވަހާރަކޮށްލިތާ 10 އަހަރުވީއިރުވެސް އެކަމުގެ އަޑީގައި ތިބީ ކޮންބައެއްކަން އަދިވެސް ހޯދޭ ގޮތެއް ނުވެއެވެ.\nދެބެން ކަމަށްވާ އައިމިނަތު ނަބީހާ އާއި ފާތިމަތު ނަބާހާވެސް ރަން މެޑަލް ހޯދައިފި\nޔޮނެކްސް ސަންރައިސް ޕާކިސްތާން އިންޓަނޭޝަނަލް ސީރީސް ބެޑްމިންޓަން މުބާރާތުގައި މިއަދު ކުޅުނު އަންހެން ޑަބަލްސް ބައިން ރާއްޖޭގެ ފާތިމަތު ...\nއެމްއެމްޕީއާރްސީއަށް ދީފައިވާ 100 މިލިއަން ރުފިޔާގެ ތެރެއިން 70 މިލިއަން ރުފިޔާ ލިބިފައިނުވޭ – ޝާހިދު\nއެމްއެމްޕީއާރްސީއަށް ޑޮލަރު ގަތުމުގެ ނަމުގައި އެމްޕީއެލްއިން 100 މިލިއަނަށް ވުރެ ގިނަރުފިޔާ ދީފައިވާ ކަމަށާއި، އެފައިސާ އެމްޕީއެލްއަށް ލިބިފައި ...\nސަރުކާރުގެ ކޯލިޝަންގައި ހިމެނޭ އަދާލަތު ޕާޓީގެ އިސްބޭފުޅެއްކަމުގައިވާ އައްޑުއަތޮޅު ހިތަދޫ ޖަނަވަރީމާގޭ އަޙްމަދު ނުޢުމާން، ކޮމިޝަނަރ ޖެނެރަލް އޮފް ...\nރައީސް އޮފީހުގެ ކުރީގެ ތަރުޖަމާނު އިބްރާހިމް މުއާޒް އަލީ، ޕީޕީއެމުން ވަކިވެއްޖެކަން ހާމަކޮށްފިއެވެ. މުއާޒް ޕީޕީއެމުން ވަކިވެއްޖެކަން ހާމަކުރައްވާފައިވަނީ ...


ވައިކަރަދޫ ވިނަރެސް ޖަމްޢިއްޔާއާއި ހިންގުމަށް ޙަވާލުކުރެވިފައިވާ ވައިކަރަދޫ ރައްޔިތުންގެ އިންޖީނުގެ، ހދ. ވައިކަރަދޫ ކައުންސިލާ ޙަވާލުކުރުމަށް، ޤާރާރެއް ފާސްކޮއްފި | އުތުރު\nއުތުރު / ޚަބަރު / އުތުރު / ވައިކަރަދޫ ވިނަރެސް ޖަމްޢިއްޔާއާއި ހިންގުމަށް ޙަވާލުކުރެވިފައިވާ ވައިކަރަދޫ ރައްޔިތުންގެ އިންޖީނުގެ، ހދ. ވައިކަރަދޫ ކައުންސިލާ ޙަވާލުކުރުމަށް، ޤާރާރެއް ފާސްކޮއްފި\tވައިކަރަދޫ ވިނަރެސް ޖަމްޢިއްޔާއާއި ހިންގުމަށް ޙަވާލުކުރެވިފައިވާ ވައިކަރަދޫ ރައްޔިތުންގެ އިންޖީނުގެ، ހދ. ވައިކަރަދޫ ކައުންސިލާ ޙަވާލުކުރުމަށް، ޤާރާރެއް ފާސްކޮއްފި\nފާހަގަކުރުން: ވައިކަރަދޫ، ވިނަރެސް\tޝާއިޢުކުރީ: އަންގާރަ, މެއި 24th, 2011 04:05 pm GMT +5 - (2) ޚިޔާލު\nވައިކަރަދޫ ވިނަރެސް ޖަމްޢިއްޔާއާއި ހިންގުމަށް ޙަވާލުކުރެވިފައިވާ ވައިކަރަދޫ ރައްޔިތުންގެ އިންޖީނުގެ، ހދ. ވައިކަރަދޫ ކައުންސިލާ ޙަވާލުކުރުމަށް، ވައިކަރަދޫ ކައުންސިލުން ޤާރާރެއް ފާސްކޮއްފިއެވެ. ފާސްކުރި ޤަރާރުގައި ވަނީ ތިރީގައި މިވާފަދައިންނެވެ.\nހދ. ވައިކަރަދޫ ވިނަރެސް ޖަމްޢިއްޔާއާއި ހިންގުމަށް ޙަވާލުކުރެވިފައިވާ ވައިކަރަދޫ ރައްޔިތުންގެ އިންޖީނުގޭގެ ކަރަންޓުގެ ޚިދުމަތް ހުއްޓާލަން ޖެހޭކަން ބަޔާންކޮށް، އެޖަމްއިއްޔާގެ ނަންބަރ:VINM/11/08 ( މެއި 21 2011) ސިޓީން ވައިކަރަދޫ ކައުންސިލްގެ ސަމާލުކަމަށް ގެންނަވާފައި ވީހިނދު، ކުރީގެ ވައިކަރަދޫ އޮފީސް ނުވަތަ ވައިކަރަދޫ ކައުންސިލްގެ އިދާރާ އާއި ކުރީގެ “ވައިކަރަދޫ އެކުވެރިންގެ ރޫޙް” ނުވަތަ “ވިނަރެސް” އާދެމެދު ސޮއިކުރެވިފައިވާ ހަނދާނީ ފަތުގައި، ވެފައިވާ އެއްބަސްވުމުގައިވާ ގޮތުގެ މަތިން، ވައިކަރަދޫ ވިނަރެސް ޖަމްޢިއްޔާއާއި ހިންގުމަށް ޙަވާލުކޮއްފައިވާ، ވައިކަރަދޫ ރައްޔިތުންގެ އިންޖީނުގޭގެ އެންމެހާ މިލްކިއްޔާތާއި، އެތަނާގުޅޭ އެންމެހާ ލިޔެކިޔުންތަކާއި، މުޢާމަލާތްތައް، 25 މެއި 2011 ވަނަ ދުވަހުން ފެށިގެން 02 ދުވަހުގެ ތެރޭގައި ވައިކަރަދޫ ކައުންސިލާއި ޙަވާލުކުރުމަށް، 24 މެއި 2011 ވަނަ ދުވަހު ބޭއްވުނު ހދ. ވައިކަރަދޫ ކައުންސިލްގެ3ވަނަ ކުއްލި ޖަލްސާއަށް ޙާޞިރުވި މެމްބަރުންގެ އިއްތިފާޤުން ނިންމާ މިޤަރާރު ފާސްކޮއްފީމެވެ.\nމިގަރާރު ފާސްކުރަން ޖެހުނީ ރައްޔިތުން ނަށްލިބިދޭ އަސާސީ ޚިދުމަތަކުން ރައްޔިތުން މަޙްރޫމް ވެދާނޭ ކަމުގެ ބިރުވެރިކަން ވައިކަރަދޫ ރައްޔިތުންގެ މެދުގައި އުފެދިފައި ވާތީކަމަށް ވެއެވެ.\nމިފަދަ ޤަރާރެއް މިދަނޑިވަޅުގައި ފާސްކުރި ކުރުމަކީ ވައިކަރަދޫ ތާރީޚްގެ ތެރެއަށް ރަންއަކުރުން ޖަރީވެގެން ދާނެކަމަކަށް ވުމާއިއެކު ވައިކަރަދޫ ކައުންސިލް ހަޔާތުގައި ފާސްކުރެވުނު ފުރަތަމަ ޤަރާރެވެ.\nވައިކަރަދޫ ކައުންސިލްގެ ކުއްލި ބައްދަލުވުމަކުން ފާސްކުރެވުނު މި ޤަރާރު މިހާރުވާނީ ވިނަރެސް ޖަމިއްޔާއާއި ހަވާލު ކުރެވިފައެވެ. އަދި ވައިކަރަދޫ ކައުންސިލްގެ އިދާރާގެ ނޯޓިސްބޯޑުގައި ހަރުކުރެވިފައެވެ.\nވައިކަރަދޫ ވިނަރެސް ޖަމްޢިއްޔާއާއި ހިންގުމަށް ޙަވާލުކުރެވިފައިވާ ވައިކަރަދޫ ރައްޔިތުންގެ އިންޖީނުގެ، ހދ. ވައިކަރަދޫ ކައުންސިލާ ޙަވާލުކުރުމަށް، ވައިކަރަދޫ ކައުންސިލުން ފާސްކުރި ޤަރާރު ޑައުންލޯޑް ކުރުމަށް ފިތާލާ!\nވައިކަރަދޫ ރައްޔިތުންގެ އިންޖީނުގެ، ހދ. ވައިކަރަދޫ ކައުންސިލާ ޙަވާލުކުރުމަށް، ވައިކަރަދޫ ކައުންސިލުން ފާސްކުރި ޤަރާރު.\nހުކުރު, ޑިސެމްބަރ 23rd, 2011 08:30 pm GMT +5\nލިޔުން ހިމެނިފައި ވަނީ ވީޑިއޯ މި ބައިގައި\nހުކުރު, ޑިސެމްބަރ 23rd, 2011 08:31 pm GMT +5\nހިމެނިފައިވާ2ޚިޔާލު ފާޅުކުރެވިފައި ވަނީ: ވައިކަރަދޫ ވިނަރެސް ޖަމްޢިއްޔާއާއި ހިންގުމަށް ޙަވާލުކުރެވިފައިވާ ވައިކަރަދޫ ރައްޔިތުންގެ އިންޖީނުގެ، ހދ. ވައިކަރަދޫ ކައުންސިލާ ޙަވާލުކުރުމަށް، ޤާރާރެއް ފާސްކޮއްފި. ޝުޢޫރު ހިއްސާކުރުމުގައި، ބައިވެރިވުމަށް ބޭނުންތޯ؟\nވައިކަރަދޫ އެމްޑީޕީ\tބުދަ, ޖޫން 1st, 2011 09:05 pm GMT +5 at 9:05 pm\nބޮޑުތިލަދުންމަތީ ބޮޑުމަންޒަރު ޙަޤީގަތަކަށް ހެދުމަށް ތިކުރާ މަސައްކަތް ވަރަށް ސަޅި، އެޑަމް ، ސިރާޖް އަދި ހާޝިމް (ޓިންޓިން) ޝުކުރިއްޔާ!\nJacey\tއަންގާރަ, ސެޕްޓެމްބަރ 6th, 2011 03:59 pm GMT +5 at 3:59 pm


ދެ ކުދިންނާ ބެހުނު މީހާ ގަންހިންގަނިކޮށް ހައްޔަރުކޮށްފި\nހުޅުމާލޭގައި ކުޑަ ދެ ފިރިހެން ކުއްޖަކާ ބެހުނު މީހަކު ބަޔަކު ގަންހިންގަނިކޮށް ފުލުހުން ރޭ ހައްޔަރުކޮށްފި އެވެ.\nނުކުޅެދޭ މީހާ އަށް އަނިޔާކުރި މީހުން ދެނެގަނެވިއްޖެ\nށ. ފޭދޫގައި ނުކުޅެދުންތެރިކަން ހުންނަ އަންހެނެއްގެ މޫނުގައި ގޯންޏެއް އަޅުވައި، ހޮޅިދަނޑިއެއްގައި ބަނދެ އަނިޔާކުރި މީހުން ދެނެގަނެވިފައިވާ ކަމަށް ފުލުހުން މިއަދު ބުނެފި އެވެ.\nކުޑަކުއްޖާގެ މައްސަލާގައި 71 އަހަރުގެ މީހަކު ހައްޔަރު\nއުމުރުން ނުވަ އަހަރުގެ އަންހެން ކުއްޖަކަށް ޖިންސީ ގޯނާކުރުމުގެ ތުހުމަތުގައި އެ ކުއްޖާގެ މަންމަގެ ކުރީގެ ލޯބިވެރިޔާ މިއަދު ހައްޔަރުކޮށްފި އެވެ.\n15 އަހަރުގެ ކުއްޖާ ވިހޭ ދަރިފުޅުގެ ޕޯސްޓްމޯޓަމްހަދަނީ\nއުމުރުން 15 އަހަރުގެ ކުއްޖާ ވިހެއި ދަރިފުޅު މަރުވެފައި އޮތުމުން، ހަގީގަތް ދެނެގަތުމަށް ތުއްތު ކުއްޖާގެ ޕޯސްޓްމޯޓަމް ހަދަން ތައްޔާރު ވަމުން އަންނަ ކަމަށް ފުލުހުން ބުނެފި އެވެ.\nމަރުވިމީހާ ފައިގައި ހުރީ އާއިލާއިން ޖެހި ޗޭނު ނިޝާން\nކ. ގުރައިދޫގެ ހާއްސަ އެހީއަށް ބޭނުންވާ މީހުންގެ މަރުކަޒުން ބަލަހައްޓަމުން ދަނިކޮށް މަރުވި މީހާގެ ފައިގައި ހުރީ އޭނާގެ އާއިލާ އިން އެއްސި ޗޭނުގެ ނިޝާން ކަމަށް ޖެންޑާ މިނިސްޓްރީން ރޭ ބުނެފި އެވެ.\nއެއްވެސް މަސައްކަތެއް ނުކޮށް "ބަންދުކޮށްފައި" ހުންނަތާ ދެ އަހަރުވެފައިވާ ކ. މާފުށީ ކުޑަކުދިންގެ މަރުކަޒުގައި ތިބި ހުރިހާ މުވައްޒަފުން ވަޒީފާ އިން ވަކިކޮށްފި އެވެ. އެތަނުގައި ތިބި 24 މީހުން ވަޒީފާ އިން ވަކިކުރީ، ކުރިއަށް އޮތް ތިން މަހުގެ މުސާރަ އާއި އިނާޔަތްތައް ދިނުމަށް ފަހު އެވެ.\nމިނިސްޓްރީ އޮފް ޖެންޑާ، ފެމިލީ އެންޑް ސޯޝަލް ސާވިސަސްގެ ސްޓޭޓް މިނިސްޓަރަކަށާއި ޑެޕިއުޓީ އެޓާނީ ޖެނެރަލްގެ މަގާމަށް، ރައީސް އިބްރާހިމް މުހައްމަދު ސޯލިހު މިއަދު ދެ ބޭފުޅަކު އައްޔަންކުރައްވައިފި އެވެ.


Furathama Nations League kaamiyaab koh Portugal thaareehuge thereah\nފުރަތަމަ ނޭޝަންސް ލީގް ކާމިޔާބުކޮށް ޕޯޗުގަލް ތާރީހުގެ ތެރެއަށް\nޔުއޭފާ ނޭޝަންސް ލީގް ކާމިޔާބުކޮށް ޕޯޗުގަލް ތާރީހުގެ ތެރެއިން ޖާގަ ހޯދައިފިއެވެ.\nޔޫރަޕުގެ ގައުމުތަކުގެ މެދުގައި ބޭއްވި މި މުބާރާތް ޕޯޗުގަލް ކާމިޔާބުކުރީ ފައިނަލުގައި ނެދަލެންޑްސްގެ މައްޗަށް 1-0 ކުން ކުރި ހޯދައިގެންނެވެ.\nމެޗުގައި ނެދަލޭންޑްސްގެ ފަރާތުން ޕޮސެސިވް ގޭމެއް ފެނުނު ނަމަވެސް އެޓީމަށް މާގިނަ ހަމަލާތަކެއް އުފެއްދިފައިނުވާކަން ފާހަގަކޮށްލެވެއެވެ. ނަމަވެސް އެއާ ހިލާފަށް ޕޯޗުގަލްވަނީ ގިނަ ހަމަލާތަކެއް އުފައްދާ އެކި ފަހަރުމަތިން އިދިކޮޅު ގޯލަށް ނުރައްކާ ކޮށްފައެވެ.\nމެޗުގައި ފެނުނު ހަމައެކަނި ގޯލް ޕޯޗުގަލްއަށް ކާމިޔާބު ކޮށްދިނީ 60 ވަނަ މިނެޓުގައި ވެލެންސިއާއަށް ކުޅެމުން އަންނަ ގޮންކާލޯ ގުއެޑޭސްއެވެ.\nމެޗުގެ މޮޅު ކުޅުންތެރިޔަކަށް ހޮވިފައިވަނީ މެންޗެސްޓާ ސިޓީގެ ތަރި ބެނާޑޯ ސިލްވާއެވެ.\nމެޗަށްފަހު ވާހަކަ ދައްކަމުން ޕޯޗުގަލްގެ ކޯޗް ފެނާންޑޯ ސަންޓޯސް ބުނީ ފާއިތުވެދިޔަ ފަސް އަހަރު އޭނާ ޓީމް އޮތީ ބަލިނުކުރެވޭ ފަދަ އާއިލާއެއްގެ ގޮތުގަ ކަމަށައި އޭނާގެ ޓީމަށް ހާސިލް ކުރެވޭ ކަންތައްތައް ވަރަށް ރަނގަޅަށް އެނގޭ ކަމަށެވެ. އެގޮތުން މި މެޗް ކާމިޔާބު ކުރެވޭނެ ކަމުގެ ފުރިހަމަ ޔަގީންކަން އޮތް ކަމުގައިވެސް އޭނާ ބުނެފައިވެއެވެ.\nއެންމެ ފަހުން ބޭއްވުނު ޔޯރޯ މުބާރާތްވެސް ކާމިޔާބު ކޮށްފައިވަނީ ޕޯޗުގަލްއެވެ.\nމި މުބާރާތުގެ ތިންވަނަ މަގާމް ހޯދާފައިވަނީ އިންގްލެންޑެވެ. މުބާރާތުގެ ތިންވަނަ މަގާމް އިންގްލެންޑް ކަށަވަރު ކޮށްފައިވަނީ ސްވިޓްޒަލެންޑައި ދެކޮޅަށް ކުޅެ ޕެނަލްޓީ ޖަހައިގެން 6-5 ކުން ކުރި ހޯދައިގެންނެވެ.


ބާޣީ ލުތުފީ ފިލި މައްސަލައިގަ ދައުވާ ކޮށްފި!\n1988 ވަނަ އަހަރުގެ ނޮވެމްބަރ މަހުގެ3ވަނަ ދުވަހު ރާއްޖެއަށް ދިން އުދުވާނީ ހަމަލާގައި އެންމެ އިސް މޭސްތިރިއަކަށް ހުރި ހ. ހާޖަރާގޭ އަބްދުﷲ ލުތުފީ، ބޭސް ފަރުވާއަށް ރާއްޖެއިން ބޭރަށް ފޮނުވުމުން ފިލި މައްސަލައިގަައި އޭނާގެ މައްޗަށް ދައުވާކޮށްފިއެވެ.\nމިއަދު ޕީޖީ އޮފީހުގައި ބޭއްވި ބައްދަލުވުމެއްގައި ނޫސްވެރިންނަށް މައުލޫމާތު ދެއްވަމުން ޕީޖީ ޙުސެއިން ޝަމީމް ވިދާޅުވީ ލުތުފީގެ މައްޗަށް ދައުވާ ކޮށްދިނުމަށް ފުލުހުން އެދުނު މައްސަލަ ޕީޖީ އޮފީހަށް ލިބިފައިވާ ކަމަށާއި އެމައްސަލައިގައި އޭނާގެ މައްޗަށް މިހާރު ދައުވާ ކޮށްފައިވާނެ ކަމަށެވެ.\nއެމައްސަލަ މިހާރު ކޯޓަށް ހުށަހެޅިފައިވާތީ މައްސަލައާއި ގުޅޭ އިތުރު މައުލޫމާތު ފަހުން ހާމަ ކުރައްވާނެ ކަމަށް ވެސް ޝަމީމް ވިދާޅުވިއެވެ.\nފިލި މައްސަލައިގައި ލުތުފީގެ މައްޗަށް ދައުވާ ކޮށްދިނުމަށް އެދި ޕީޖީ އޮފީހަށް މައްސަލަ ފޮނުވާފައިވަނީ މިދިޔަ އަހަރުގެ އޮކްޓޯބަރ މަހުގައެވެ.\nބާޣީ ލުތުފީ އަކީ ނޮވެމްބަރު ތިނެއްގައި ރާއްޖެއަށް ދެވުނު އުދުވާނީ ހަމަލާއާއި ގުޅިގެން އުމުރު ދުވަހަށް ޖަލަށް ލާފައިހުރި މީހެކެވެ. ނަމަވެސް ބޭސްފަރުވާ އަކަށް 2010 ގައި ރާއްޖެއިން ބޭރަށް ފޮނުވުމުން އޭނާ ވަނީ ފިލާފައެވެ. މިހާރު އޭނާގެ ހުކުމްގައި އޮތީ ހަތަރު އަހަރާއި ދުވަސް ކޮޅެކެވެ.


Sala Dhathuru Kuri Flight Vettumuge Kurin Nurakkatheri Gas Eh Leak Vi - Vaguthu\nސަލާ ދަތުރު ކުރި ފްލައިޓް ވެއްޓުމުގެ ކުރިން ނުރައްކާތެރި ގޭހެއް ލީކުވި\nސަލާ އާއި ފްލައިޓުގެ ކެޕްޓަން އަދި ފްލައިޓް މޫދަށް ވެއްޓިފައި\nކާޑިފް ސިޓީގެ ފޯވާޑް އެމިލިއާނޯ ސަލާ ދަތުރުކުރި ފްލައިޓް ވެއްޓުމުގެ ކުރިން، ނުރައްކާތެރި ގޭހެއް ކަމަށްވާ ކާބޮންމޮނޮކްސައިޑް ފްލައިޓް ތެރޭގައި ލީކުވެފައިވާކަން ހާމަވެއްޖެއެވެ.\nމި އަހަރުގެ ޖެނުއަރީ މަހުގެ ތެރޭގައި ފްރާންސްގެ ނަންޓޭސް އިން ކާޑިފް ސިޓީ އަށް 15 މިލިއަން ޕައުންޑުގެ އަގަކަށް ބަދަލުވި ސަލާގެ ފްލައިޓް ވެއްޓިފައި ވަނީ އޭނާ އެ ކްލަބަށް ސޮއި ކުރިތާ އެންމެ ދެ ދުވަސް ފަހުން ޖެނުއަރީ މަހުގެ 21ވަނަ ދުވަހުއެވެ.\nމީގެ ކުރިން ކޮށްފައިވާ ތަހުގީގު ތަކުން ދައްކާ ގޮތުގައި މި ހާދިޘާ މެދުވެރިވުމުގައި ޕައިލެޓުގެ ބޮޑު އިހުމާލެއް އޮތެވެ. އަދި އެންމެ ފަހުގެ ތަހުގީގުތަކުން ދައްކާ ގޮތުން ފްލައިޓް ވެއްޓުމުގެ ކުރިން ދެމީހުންވެސް ވަނީ ކާބޮންމޮނޮކްސައިޑް ގޭހަށް ވިހަވެފައެވެ. މިއީ އިންސާނުން މާ ގިނައިން އެތެރެ ކޮށްފި ގޭހެއް ނަމަ މީހާ ވަގުތުން މަރު ވުމުގެ ފުރުސަތުވެސް އޮންނަ ގޭހެއް ކަމުގައި ވާއިރު، އިނގިރޭސި ވިލާތުގެ ތަހުގީގު ކުރާ ފަރާތްތަކުން ބުނެފައި ވަނީ ސަލާގެ ހަށިގަނޑުގައި ހާޓް އެޓޭކެއް ޖެހޭ ވަރަށް މި ގޭސް ހުރި ކަމަށެވެ.\nމި ހޯދުމާއި އެކު މިހާރު ބެލެވިފައިވާ ގޮތުގައި ބޯޓު ވެއްޓުމަށް މެދުވެރި ސަބަބަކީ މިއީ ކަމުގައި ވެސް ބެލެވިދާނެއެވެ. އެއީ ސަލާގެ ހަށިގަނޑުގައި ފުރާނަ އަށް ނުރައްކާ ވާ ވަރަށް މި ގޭސް ހުރި އިރު، ފްލައިޓް ދުއްވަން އިން ޕައިލެޓަށް ވެސް ހަމަ އެވަރަށް އަސަރު ކުރާނެތީއެވެ. އެހެން ވެއްޖެ ކަމުގައި ވަނީނަމަ، ރަނގަޅަށް ފްލައިޓް ކޮންޓްރޯލް ނުކުރެވި، ވެއްޓުމުގެ ފުރުސަތު ވަރަށް ބޮޑު ވާނެތީއެވެ.\nސަލާގެ އާއިލާ އިން އެ ގޭސް ފްލައިޓުގެ ކެބިން ތެރެއަށް ވަތް ގޮތަކާއި މެދު މިހާރު ސުވާލު އުފައްދަމުން އަންނަ އިރު، ކަމާ ބެހޭ ފަރާތްތަކުން އަންނަނީ މި މައްސަލަ އިތުރަށް ތަހުގީގު ކުރަމުންނެވެ.\nއެ ފްލައިޓު ދުއްވަން އިން ޕައިލެޓު އަތުގައި ޕަސެންޖަރުން އުފުލުމުގެ ލައިސަންސް ވެސް ނެތް އިރު، ތަހުގީގު ރިޕޯޓް ބުނާ ގޮތުން ފްލައިޓް ވަނީ 24 ސިކުންތު ތެރޭގައި އެތައް ހާސް ފީޓެއް މަތިން ކުއްލިއަކަށް ވެއްޓި، މޫދުގައި ޖެހުނު ގޮތަށް3ފަޅިޔަކަށް ވަކިވެގެން ގޮސްފައެވެ. މި ހާދިޘާ އަށް ފަހު ސަލާގެ ހަށިގަނޑު ފެނުނު ނަމަވެސް، ފްލައިޓް ދުއްވަން އިން ޕައިލެޓްގެ ހަށިގަނޑު ވީ ނުވީ އެއް އަދިވެސް ނޭނގެއެވެ.\nކާޑިފް ސިޓީގެ ކުރީގެ ކުޅުންތެރިއާ ކްރިސް ބާކާ މަރުވެއްޖެ\nޖެޓް ވެއްޓި މަރުވި ފުޓްބޯޅަ ކުޅުންތެރިޔާ ސަލާގެ، މަރާއި ގުޅިގެން މީހަކު ހައްޔަރުކޮށްފި\nކާޑިފްއިން ސަލާ ގަންނަން ކޮންޓްރެކްޓެއްގައި ސޮއި ނުކުރޭ


158 goachah edhi 800 meehun form nagaifi\nބ. އޭދަފުށީ ހިއްކި ބިމުން ފުރަތަމަ ބުރުގައި ދޫކުރަން ހުޅުވާލި 158 ގޯއްޗަށް ކުރިމަތިލުމަށް އެދި ހަފުތާއެއްހާ ދުވަހުގެ ތެރޭގައި 800 މީހުން ފޯމު ނަގާފައިވާ ކަމަށް ރަށު ކައުންސިލުން މިއަދު ބުނެފި އެވެ.\nކައުންސިލުގެ ރައީސް ތޮލާލު އަބްދުއްރަހްމާން ވިދާޅުވީ މިދިޔަ ހޯމަ ދުވަހު ފޯމު ދޫކުރަން ފެށި މަޝްރޫއަށް ބޮޑު ތަރުހީބެއް ލިބެމުން އަންނަ ކަމަށެވެ. މިހާތަނަށް، 800 ފޯމު ނަގާފައިވާ ކަން ކައުންސިލުގެ ހިސާބުތަކުން ދައްކާ ކަމަށް އޭނާ ވިދާޅުވި އެވެ.\nގޯއްޗަށްއެދޭ ފޯމް ހުށަހެޅުމުގެ ފުރުސަތު އަންނަ މަހުގެ 13ގެ ނިޔަލަށް އޮންނާނެ އެވެ.\n“އެންމެ ފަހު ވަގުތަށް މަޑުކޮށްގެން ނުތިއްބަވާ. އެންމެ ފަހު ދުވަސްކޮޅަށް މަޑުކޮށްގެން ތިބި ނަމަ، ދަތިތަކެއް ދިމާވެދާނެ. އެހެންވީމާ މިހާރުއްސުރެ ފެށިގެން އެ މީހަކަށް ފަސޭހަ ގަޑިއެއްގައި ވީހާ އެންމެ އަވަހަކަށް ފޯމު ހުށަހެޅުމަކީ މުހިންމު ކަމެއް. އެންމެ ފަހު ހަފުތާގައި މިކަން ކުރަން އުޅެފި ނަމަ، ބާރު ބޮޑުވެ، ތަކުލީފްތަކެއް ދިމާވެދާނެ،” ތޮލާލު ވިދާޅުވި އެވެ.\nއޭދަފުށީ ކައުންސިލުން ބުނެފައިވާ ގޮތުގައި ގޯއްޗަށް އެދި ފޯމު ހުށަހެޅޭނީ 600 ފޫޓަށްވުރެ ބޮޑު ގޯއްޗެއްވިޔަސް އަދި ގޯއްޗަކުން ބައެއްވިޔަސް އެމީހެއްގެ މައްޗަށް ރަޖިސްޓްރީ ވެފައި ނެތް، އަދި ސަރުކާރުން ހަދާފައިވާ ރޯ ހައުސް އެއް ނުވަތަ ފްލެޓެއްވެސް އެމީހެއްގެ މައްޗައް ރަޖިސްޓްރީ ވެފައި ނެތް ފަރާތްތަކަށެވެ.\nއޭދަފުށީ ހިއްކި ބިމުން ގޯތި ދޫކުރަން ކައުންސިލުން އިއުލާންކުރަން ފަށާފައި މި ވަނީ މިރަށުން ދިރިއުޅެން ގޯތި ދޫކުނުރާތާ 30 އަހަރަށް ފަހުންނެވެ. އޭދަފުށިން ދޫކުރުމަށް ނިންމާފައިވަނީ 1400 އަކަފޫޓްގެ 158 ގޯއްޗެވެ.


Masverikamuge sinaa ai kurieruvumah gina masahkaithakeh kuranjehey: MRM\n10 ޑިސެމްބަރ 2019 - 14:38:28\nމަސްވެރިކަމުގެ ސިނާއަތް ކުރިއެރުވުމަށް ގިނަ މަސައްކަތްތަކެއް ކުރަންޖެހޭ ކަމަށް މޯލްޑިވްސް ރިފޯމް މޫވްމެންޓް (އެމްއާރްއެމް) އިން ބުނެފި އެވެ.\nދިވެހިރާއްޖޭގެ މަސްވެރިންގެ ދުވަހުގެ މުނާސަބަތުގައި އެމްއާރްއެމުން ނެރުނު ނޫސްބަޔާނެއްގައި ބުނެފައިވަނީ، މަސްވެރިކަމުގެ ދާއިރާގައި ޒުވާނުންގެ ބައިވެރިވުން އިތުރުވެފައި ވުމަކީ، އެދާއިރާއަށް ލިބުނު ވަރަށްބޮޑު ކުރިއެރުމެއްކަމަށެވެ.\nމަސްވެރިކަމުގެ ސިނާއަތް ކުރި އެރުވުމަށް ގިނަ މަސައްކަތްތަކެއް ކުރަންޖެހޭ ފާހަގަކޮށް އެމްއާރްއެމްގެ ބަޔާނުގައި ބުނެފައިވަނީ، މަސްވެރިން ބާނާ މަހަށް އެކަށީގެން ވާ ރަނގަޅު އަގެން ލިބެންޖެހޭ ކަމަށެވެ. އަދި އެމަސް ކިރޭނެ އެކަށީގެންވާ އިންތިޒާމު ތަކެއް ނެތުމުގެ ޝަކުވާ އަކީ، މިއަދު މަސްވެރިން އެންމެ ގިނައިން ކުރަމުން ގެންދާ އެއް ޝަކުވާކަމަށް އެމްއާރްއެމްގެ ބަޔާނުގައި ވެއެވެ.\nމީގެ އިތުރުން މަސްވެރިކަމުގެ ސިނާއަތް އިތުރަށް ކުރިއެރުވުމަށް ސަރުކާރުން ކުރައްވާފައިވާ މަސައްކަތްތައް ވެސް އެމްއާރްއެމްގެ ބަޔާނުގައި ފާހަގަކޮށްފައި ވެއެވެ. އެގޮތުން މަސްވެރިކަމުގެ ޤާނޫނެއް ވުޖޫދަށް ގެނައުމާއި، މަސްވެރިންގެ މައުލޫމާތު އެނގޭނޭ ދަފްތަރެއް އެކުލަވާލުމަށް ލާޒިމުކުރުމުގެ އިތުރުން މަސްވެރިންނަށް އިޖްތިމާއީ ރައްކާތެރިކަމާއި ޕެންޝަން ކަށަވަރު ކޮށްދިނުމަށް ޤާނޫނުގައި ބަޔާންކޮށްފައި އޮތް އޮތުން ފާހަގަ ކޮށްފައިވެ އެވެ.\n"މަސްވެރީންގެ ދުވަސް މިއަދު ފާހަގަކުރަމުންދާއިރު ޖޮއިންޓް މެނިފެސްޓޯގައި މަސްވެރީންނަށްޓަކައި ކުރުމަށް ނިންމާފައިވާ ކަންތައްތައް ވުމަކީ، މިސިނާއަތަށް ދިވެހި ރައްޔިތުން ދެކެމުން އައި ހުވަފެންތައް ހަޤީޤަތަކަށް ވުމުގެ ހެޔޮފާލެވެ." އެމްއާރްއެމްގެ ބަޔާނުގައިވެ އެވެ.\nއަދި މަސްވެރީންނަށް ކޮށްދޭން ވައުދު ވެފައިވާ ކަންތައްތައް ކޮށްދިނުމަށް ރައީސް ސޯލިހްގެ ސަރުކާރު ފަހަތަށް ނުޖެހޭނެ ކަން ޔަޤީންކުރާކަމަށް އެމްއާރްއެމްގެ ބަޔާނުގައިވެ އެވެ.\nއެމްއާރުއެމްމަސްވެރިކަން ފިޝަރީޒްރައީސް މައުމޫނު


ހިތަކުން ހަމަ ނުފިލާނޭ –5| Esfiya - Dhivehi Vaahaka Site\nގޮނޑިބަރީ އިން ޒުހުދާއަށް ރާނިޔާ ފެނުމާއެކު ރުޅި އައިސް ރަތްވިއެވެ.\n” މަންމާ އަހަރެންދެކެ ރުޅި ނާދޭ. އަހަރެން ބޭނުން މަންމަ އަށް ހުރިހާ ވާހަކައެއް ކިޔާދޭން ” ރާނިޔާ ވާހަކަ ދެއްކީ ދެރަވެފަ ހުރެއެވެ.\nނަދީމްގެ އެވިޔާނުދާ އަމަލު ކުރިން ރާނިޔާ އަށް ނޭނގޭކަމަށް ޒުހުދާ ގާތު ބުންޏެވެ.\n” ރާނިޔާ ތިވާހަކަތައް ހުއްޓާލާ. މީކީ ތިވާހަކަ ދައްކަން އެންމެ ރަނގަޅު ވަގުތެއްނޫން “\nއެވަގުތު މަރުކަޒުގަ ހުންނަ ނަރުސްކުއްޖާ އައިސް ޒުހުދާ މެންގާތަށް ހުއްޓެނީ އެވެ. އެކުއްޖާ ބުނަން އުޅެނީ ކީކޭކަމެއް ދެނެގަންނާކަށް އެކަކަށްވެސް ނޭނގުނެވެ.\nއެންމެންގެ ނަޒަރު ހުއްޓިފަވަނީ ނަރުސް ކުއްޖާ އަށެވެ. ނަރުސްކުއްޖާގެ ފަހަތުން އައި ޑޮކްޓަރ އެންމެންނާ ހަމައަށް އައިސް ވެގެންއުޅޭގޮތް އޮޅުން ފިލުވައިދިނެވެ.\n” ކައިޝްގެ ހާލު ރަނގަޅު… ރިހުން ކޮންމެވެސް ވަރަކަށް އައިސްފަ ދަނީ.. ރަނގަޅަށް ރިހުން އަންނަންދެން ވޯޑްގަ ބާއްވާލަންޖެހޭނީ ” ޒާހިދާ ގެ ހިތަށް ލިބުނު ހިތްހަމަޖެހުން ބަޔާންކޮށްދޭންވެސް ނޭނގުނެވެ.\nޑޮކްޓަރގެ ހުއްދަ ލިބުމުން އެންމެން އެކުގަ ކައިޝް އޮތްވޯޑާ ދިމާލަށް ހިނގައިގަތެވެ. ޒާހިދާ އަތުގެ އިޝާރާތުން ރާނިޔާ ނުވަނުމަށް އެންގިއެވެ.\nމަންމަމެން ފެނުމާއެކު ކައިޝްއަށް ގިސްލާ ރޮވެން ފެށިއެވެ. އެދެލޮލުން ފައިބަމުން ދިޔަ ކަރުނަތައް ފޮހެލަދޭން ބޭނުންވާ އެތައް އަތެއް މިއަދު އެބަތިއްބެވެ. އެންމެންގެ މޫނުމަތިންވެސް ފެންނަމުން ދިޔައީ ކައިޝް އަށްޓަކައި ފުރިގެންވީ ލޯތްބާއި އަޅާލުމެވެ. ހަމައެފަދައިން އެންމެންގެ ހިތުގަވެސް އެތައް ސުވާލެއްވާނެކަންވެސް ކައިޝް ގަބޫލު ކުރެއެވެ.\n” މަންމާ ދޮންތަ …………. ؟ ކައިޝް އަހާލިއެވެ.\n” އޭނަގެ ވާހަކަ ނާހާ އަހަރެން ކައިރި. އޭނައަކީ މިހާރު ހުއްޓަސް ހަމަ ނެތް ދަރިއޭ އެއްފަދަ އަހަންނަށް “\n” ނޫން މަންމާ ތިހެންނުބުނޭ… ” ކައިޝް އަށް މަންމަގެ ލޯބި އެންމެ މުހިއްމުވި ދުވަހު އެލޯބި ދިން މީހަކީ ރާނިޔާކަން ކައިޝް ދުވަހަކުވެސް ހަނދާން ނައްތައެއް ނުލާނެއެވެ.\n” ދޮންތާ…. ދޮންތާ … ” އަޑުގެ ހުރި ބާރެއްލާފަ ރާނިޔާ އަށް ގޮވަމުން ގޮވަމުން އައިސް ކައިޝް ބަދިގެ ތެރެއަށް ވަނެވެ. ރާނިޔާ ހުރީ ރޭގަނޑުގެ ކެއްކުމުގެ މަސައްކަތުގެ މަސްއޫލު ވެގެންނެވެ.\n” ކިހިނެތްވީ މާބާރަކަށް ހަޅޭއްލަވަމުން ތިއަންނަނީ. އަނެއްކާ މާބޮޑު ކަމެއްވީތަ ” ރާނިޔާ ހިނިތުންވުމާއެކު ބުނެލިއެވެ.\n” ދޮންތައަށް އިނގޭތަ. މިރޭ އެބައޮތް ރައްޓެހި ކުއްޖެއްގެ ގޭގަ ޕާޓީއެއް. އޭނައަށް ކުލާހުން ފަސްޓް ލިބުނީމަ. ޕްލީޒް ދޮންތާ އޯކޭތަ ދިޔަސް ” ކައިޝް މޫނަށް ވައްތަރެއް ޖައްސާލަމުން އެހިއެވެ.\nރާނިޔާ އަކީ މީހަކާ އިނދެގެން އުޅޭ މީހަކަށްވިޔަސް އިންތިހާއަށް އެކަނިވެރި މީހެކެވެ. ނަދީމް އުޅޭނީ އަބަދުވެސް ކޮންމެވެސް މަސައްކަތެއްގެ ބޭރު ތެރޭގައެވެ. އެނޫންވަރެއް ނަދީމް އަށްވާކަމަކަށް ނުވެއެވެ.\n” އެންމެ ރަނގަޅު. އެކަމަކު އެހާ ލަސްނުވެ އަންނާތި ” ކައިޝް އުފާވިވަރުން ރާނިޔާގެ ގައިގަ ބައްދާލުމަށްފަހު ދުވެފަގޮސް ކޮޓަރިއަށް ވަނެވެ.\nކޮޓަރިއަށްވަދެ ފަހަރަކު ހެދުމެއް އަލަމާރިން ނަގައިގެން ކައިޝް ބަލަމުން ދިޔައެވެ. އެއީ ކައިޝްގެ އަބަދުގެވެސް އާދައެވެ. ބޭރަށް ދާން ބޭނުންވެއްޖިއްޔާ ވާނީ ހަމަ އެވަރެވެ. ލާނެ ހެދުމެއް ނޭނގިގެން އެތައްވަގުތެއް ހޭދަކުރާނެއެވެ.\nކައިޝް އަށް ތަންދޮރު އޮޅުން ފިލަން ފެށީއްސުރެވެސް ކައިޝްގެ ހުރިހާ ވެސް މީހަކީ ރާނިޔާ އެެވެ. ދޭތެރެއަކުން ފަހީމް މާލެ އައިސްފިއްޔާ ކައިޝް މެންނާ ބައްދަލު ކުރެއެވެ. ޒުހުދާ ފިޔަވާ އާއިލާގެ ދެންތިބި ހުރިހާ އެންމެންވެސް ކައިޝްދެކެ އިންތިހާ އަށް ލޯބިވެއެވެ. އެކަމަކު ޒުހުދާ ކައިޝް ދެކެ އަންނަ ރުޅިއެއްގެ ސަބަބުން ރާނިޔާ ކައިޝް ގޮވައިގެން ރަށައް ނުދަނީ އެވެ. ޒުހުދާ ކިތަންމެ ވަރަކަށް ރާނިޔާ އަށް ގުޅައިގެން ވާހަކަ ދެއްކި ނަަމަވެސް އެއްމެ ފަހަރަކުވެސް ކައިޝްގެ ހާލު އަހާނުލާނެއެވެ.\nފަހަރަކު ހެދުމެއް ބަލަމުން ގޮސް އެންމެފަހުން މަޑު ރީނދޫ ކުލައިގެ ހެދުމެއް ނަގާ ގައިގަ ޖައްސާލިއެވެ. ކަކުލާ ހަމައަށް އަންނަ އެހެދުން މިރެއާ ވަރަށް ގުޅޭނެއޭ ކައިޝް ހިތާ ހިތާ ކިޔާލިއެވެ. އެއަށްފަހު ހެދުމާ ގުޅޭ ކުލައެއްގެ އަތުގަ އަޅާ އެއްޗަކާ ފަށެއް ހޯދާލިއެވެ.\nއަދި ވަގުތު އޮތުމާއެކު މަޑުމަޑު ފުއްކޮޅެއްފަދަ ގޮދަޑީގައި ކައިޝް އޮށޯވެލާ ދެކޮޅަށް ފުރޮޅިލިއެވެ. ކަންނެތްގޮތަކަށް ދެލޯ މަރާލުމަށްފަހު ހުޅުވާލިއެވެ. ފޯނު ނަގާ ބަލާލިއެވެ. އުއްމީދު ކުރި ފަދަ މެސެޖެއް އައިސްފަވޭތޯ އެވެ. އެކަހަލަ ކަމެއް ނެތުމުން ފޫހިކަމާއެކު ފޯނު އެއްފަރާތެއްގަ ބޭއްވުމަށްފަހު އަނެއްކާވެސް އެނދުން ތެދުވިއެވެ. ތެދުވި ގޮތަށް ތިރީގައި ބަހައްޓާފައިހުރި މަޑުމަޑު ފައިވާނަށް ދެފައި ކޮއްޕާލައިގެންގޮސް މަގުމައްޗާ ވާގޮތަށް ކައިޝްގެ ކޮޓަރިން ހުންނަ ބެލްކަނީގަ ގޮސް މަޑުކޮށްލާ ބޭރުބަލާލިއެވެ.\nއިރުކޮޅަކު އެހެން ހުރުމަށްފަހު ފާހާނާ އަށްވަދެ ފެންވަރަން ފެށިއެވެ. ފެންވަރައިގެން ނުކުމެ ރީނދޫކުލައިގެ ހެދުން އޭނާގެ ލޫޅާފަތި ހަށިގަނޑަށް މަހާލާފައި ޑްރެސިންގޓޭބަލް ކުރިމަތީގައިހުރި ގޮނޑީގާ އިށީނދެ ލޯގަނޑުން މޫނު ބަލާލިއެވެ. ފުނާއަޅާލުމަށްފަހު ހެދުމާ ގުޅޭގޮތަށް މޭކްއަޕް ކުރިއެވެ.\n” ހާދަހާ ރީއްޗެކޭ މިރޭ ތިވަނީ. ދޮންތައަށް މިހީވަނީ ރަނގަޅަށްތަ އަނެއްކާ ” ރާނިޔާ ހިނިއައިސްހުރެ ބުންޏެވެ.\n” ދޮންތާ. އެހެނެއްނޫނޭ. އެހެންނޫނަސް އަހަރެން މީ މިހާރު ބޮޑުކުއްޖެކޭ ދޮންތާ ” ކައިޝް ޅަގޮތަކަށް ބުނެލިއެވެ.\n” ދެން އެންމެ ރަނގަޅޭ. މާބޮޑު މީހަކަށް ވާން އުޅޭނެކަމެއްނޫން. އަދި ކިރިޔާ ސަތާރަ އަހަރު ވާން ތިއުޅެނީ ” ރާނިޔާ އެހެންބުނުމަށްފަހު ނުކުމެެގެން ދިޔައީ ކައިޝް އަތަށް ސަތޭކަ ރުފިޔާ ދީފައެވެ. ކައިޝް އެކަނިމާއެކަނި ރޭގަނޑު ހިނގާފަ ތަންތަނަށް ފޮނުވުމަކީ ރާނިޔާ އެހާ ހިތްހަމަ ޖެހޭ ގޮތެއްނޫނެވެ. އެހެންނޫނަސް ފައިސާގެ ގޮތުން ދަތިވާ އެއްވެސް ކަމެއްނޯވެއެވެ. ނަދީމް ގެ މަސައްކަތުގެ ގޮތުން ގިނަ ވަގުތު މާލެއިން ބޭރުގަ އުޅުނު ނަމަވެސް ރާނިޔާ ބޭނުންވާ ވަރަށް ރާނިޔާ އަށް ފައިސާ ހުންނަނީ ދީފައެވެ.\nދެރަކަމަކީ ފައިސާ އަކީ ހުރިހާ އެއްޗެއް ނޫންކަން ނަދީމް އަށް ނުވިސްނޭ ކަމެވެ. ރާނިޔާ އަކީ ރީތި މީހެކެވެ. މީހުންގެ ލޮލުގަ އަޅައިގަންނަ ފަދަ ރީތި ސިފަތަކެއް ވަނީ ރާނިޔާ އަށް ލިބިފައެވެ. ރާނިޔާގެ ހަމައެކަނި ހިތާމައަކީ ކައިވެންޏަށް ކިތަންމެ ގިނަ ދުވަސްވީ ނަމަވެސް އަދިވެސް ދަރިއަކު ނުލިބުމެވެ. ދަރިއަކު ހޯދަން ރާނިޔާ ކިތަންމެހާވެސް ބޭނުމެވެ.\nޓެކްސީއަކަށް ގުޅާލުމަށްފަހު ކައިޝް ނުކުމެ ބޭރުގަ މަޑުކޮށްލިއެވެ. ދޮންތަ ގާތު ދޮގު ހެދުނީތީ ކައިޝް ކުޑަކޮށް ހިތްހަމަ ނުޖެހޭ ގޮތްވިއެވެ. އެހެންވިޔަސް ކޮފީއަކަށް ދާ ވާހަކަ ބުނަން ކައިޝް ކުޑަކޮށް ޖެހިލުންވީއެވެ.\nޓެކްސީ އަށް އެރުމަށްފަހު ކައިޝް ދާންބޭނުންވާ މަންޒިލްގެ ނަން ބުނެލިއެވެ. ކޮފީ ޝޮޕްގެ ބޭރުން ކައިޝް އަށް މަރުހަބާ ކީ ލައިޝާގެ އިތުރުން އެމީހަކަށްޓަކައި ކައިޝްގެ ހިތުން ހާއްސަ ޖާގައެއް ހޯދާފައިވާ ނިކީލް އެވެ. ކައިޝްގެ ރީތިމޫނަށް ބަލަހައްޓައިގެން ނިކީލް އަށް ހުރެވުނީ އެވެ. ލައިޝާ ލާނެތް ހިނިތުންވުމަކާ އެކު ނިކީލްގެ އަތުގަ ވިކާލިއެވެ.\nތިންމީހުން ކޮފީ ޝޮޕް އެތެރެއަށްވަދެ ހަމަޖެހިލިއެވެ.\nއާވި އަރަމުންދިޔަ ލަވާޒާ ތަށީގައި ތުންޖަހާލުމަށްފަހު ކައިޝް ތަށި ބަހައްޓާލިއެވެ. ކައިޝްގެ ޖާޒުބީ ތުންފަތުގައި ޖައްސާފައިހުރި މަޑު ފިޔާތޮށިކުލަ ހުދުކުލައިގެ އެތަށީގެ ބޭރަށް ތައްގަނޑެއްހެން ނެގިގެން ދިޔައެވެ. މޭޒުކައިރި އިން ނިކީލް އިނީ ކައިޝްގެ ހިޔާލުތަކަށް ޣަރަގުވެ ނިމިފައެވެ.\nމިރޭ މިގޮތަށް ބައްދަލު ކުރުމުގެ އެންމެ ބޮޑު ބޭނުމަކީ ވެސް ނިކީލްގެ ހިތުގަ ވާ އެއްޗެއް ކައިޝް އަށް ހާމަ ކުރުމެވެ. ލައިޝާ އާ ނިކީލް ނިންމާފައިވަނީ ވަކި ހިސާބަކުން ލައިޝާ އެތަނުން ދިއުމަށެވެ. ރެސްޓޯރެންޓް އަށް ވަންނަ އެއްވެސް ބަޔަކަށް އެމޭޒުގަ ތިބޭ މީހުންނެއް ނުފެންނާނެއެވެ.\nލައިޝާ އަށް ފޯނެއް އައީ ހަމަ އެވަގުތު އެވެ. ލައިޝާ ދެއްކި ވާހަކައިން އޭނަ ދާން ޖެހުނީކަން ކައިޝް އަށް އިނގުނެވެ. ލައިޝާ އާ އެއްކޮށް ކައިޝް ވެސް ތެދުވީ ގެއަށް ދާށެވެ.\n” ކައިޝް މަޑުކޮށްލާ. އަހަރެން އަންނާނަމޭ ވަރަށް އަވަހަށް ” ނިކީލް އަށް އެއްލޯމަރާލުމަށްފަހު ލައިޝާ ދިޔައެވެ. ލައިޝާ ނެތުމުން ކައިޝް އިނީ ލަދުގަނެފައެވެ. އިސްވެ ވާހަކަ ދައްކަން ނުކެރިފައެވެ. ނިކީލް ކަޅިޖަހާނުލާ ބަލަން އިނުމުން އިތުރަށް ކައިޝް ލަދުގަންނަން ފެށިއެވެ. ނިކީލް މޭޒުދަށުން ކައިޝްގެ ފައިގަ ކޮއްޓާލިއެވެ.\n” ނިކީލް ………………… ” ކައިޝް ލަދުވެތިކަމާއެކު ބުނެލިއެވެ.\nނިކީލް އުއްމީދުކުރިގޮތަށް ހުރިހާ ކަމެއް ނިމިގެން ދިޔައެވެ. ނިކީލް އެކޭ އެއްފަދައިން ކައިޝްގެ ހިތުންވެސް ނިކީލް އަށް ވަނީ ހާއްސަ ޖާގައެއް ދެވިފައެވެ. ދެމީހުންގެ ލޯބީގެ އާ ސަފުހާއެއް ލިޔެވިގެން ދިޔައެވެ. އެކަކު އަނެކަކު ދެކެ އިންތިހާ އަށް ލޯބިވާ ވާހަކަ ދެމީހުންވެސް ބުނަމުން ދިޔައެވެ.\n” ބިޒީކަމުން އަހަރެންމަތިން ހަނދާންވެސް ނައްތާލީދޯ …. ” ލައިޝާ ގެ އަޑަށް ދެމީހުންވެސް ދިޔައީ ސިއްސައިގެންނެވެ. ކޮފީ ނިންމާލުމަށްފަހު އެންމެން އެއްކޮށް ގެއަށް ދިއުމަށް ނުކުތެވެ. ނިކީލް އެތައް ވަރަކަށް ކިޔުމުންވެސް ކައިޝް ބޭނުންވީ އެކަނި ގެއަށް ދާށެވެ.\nޓެކްސީ އެއް ހުއްޓުވުމަށްފަހު ކައިޝް އަރާ ގެއާ ދިމާލަށް ދިއުމަށް މިސްރާބު ޖެހިއެވެ. ޑްރައިވަރަށް ލާރި ދިނުމަށްފަހު ކައިޝް ކާރުންފޭބިއެވެ. ގަޑިން ބާރަޖަހަނީ އެވެ. ދޮންތަ ބުނާނެ އެއްޗެއް ނޭނގޭތީ ކައިޝް ކުޑަކޮށް ޖެހިލުންވިއެވެ. އެހެންކަމުން ގެއަށްވަނީވެސް މަޑުމަޑުންނެވެ. ދޮންތައަށް އަޑުނީއްވާ ކޮޓަރިއަށް ދިއުމަކީ ކައިޝް ބޭނުންވާ ގޮތެވެ.\nކައިޝް ކޮޓަރީގެ ދޮރު ހުޅުވަން އުޅުނު ވަގުތު މީހަކު އައިސް ކައިޝްގެ އަތުގަ ހިފާ ދަމައިގަތެވެ. ދިޔަ ބާރުމިނުގަ ގޮސް ކައިޝްގެ ބޯ ޖެހުނީ އެމީހާގެ މޭމަތީ ގައެވެ. އަނގައިން އެއްޗެކޭ ބުނުމުގެ ކުރިން އެމީހާ ކައިޝްގެ އަނގަމަތީ އަތްއަޅާ ބާރުކޮށްލިއެވެ. ދެލޯ ބޮޑުކޮށްގެން ކައިޝް އަށް ބަލަން ހުރެވުނީއެވެ.\nV NICE …. NEXT PART UP KOHDYBA ASAP..DYING TO READ…\nkiyaahih vanyyyyy avahah up kohdhyba\nAlhey keevvetha stories thah up nuvanee? :'( So sad Avahah up kohdheeba!!! plx plx plx\nvvvvvvvvv nyc .plx plx reeeesh badhaluvihayaathuge 13 up kohdheeyba plx plx\nwhen is the next part?pls update this soon..\nkyvetha up nuvany this story!!!!!!!!!!!! so sad plxxxx avahah next part up kohdhyba!!!!!!\nPlz plz plz plz update kodhibala next part plz plz\nMivara hinthisaaru kuruvaaka nuvaana nun dhen plz z ……\nreesh…alhe keevetha up nuvany next part???????\nPlz plz plz update kodhibala\nPlz plz dhen orbaa update kodhibala v kyhaahithun hutaa tthi madhukadalhee plz plz plz\n??????????????? kn irakun nxt prt reeeeeeeeeesh pls pls pls pls pls avahah up kohdhyyyyyyyyyyyyyyyyyyyyyyyba….\nAlhey kobaathr next parts\nPlx please plz next parts thr liyebal\nOmg mee kihineh vaahaka liya myhehtha? Komme vaahaka ehge vex ehbai DW litany…. Nulaahiku kiyaa hithun mi thibrny… Vaahakaige nimun gennan neyngenytha???????\nVvvvv nice mi part vxx.. Alhe reeesh heyonuvaane next part avahah upkohdhybaa.. Mihaaru miyoh moya vany..plx plx plx plx plx reeesh lobi.. Pleeeeexxxxxxxx.\nEyh. Dude This His Too Much. Alhe Aharun bodu Suspension eh ge therey baahvafa You Are Chilling? Huh.? Vai Meeheh Thee? ekam story akee vrh habeys story eh. neyge adhi kaish ah veegotheh ves. peh. these types of writers ginaii meega. reesh thee vrh obi meeheh. dheyn ekam ma vai vee.\nreeeeeeeesh dhen thi upload kuran veee ingihjje? kohmmes meeheh buneba mi noon site eh vahaka kiyaane.????????????\nEbunaahen komme vaahaka eggeves ebbaithigennany keevvegentha pls mivaahaka up kolladhybala komme stry evves ehaa rythi masha allah ekam vakihisaabakun vaahaka nunimenis up nukureveny kyvvegentha mihaaru up kureveyhaadhuvas vejje dhw thigothah kanthah kuryma myhunge kurmathy thimaage aguvetteyny plx up koh dhybala plx plx????????\nތިޔަ އަސަރު 17\nހިތާމަ އެހެނިހެން ލޯބި February 13, 2017


ލެވެލް2ކޯޗަސް ލެކްޗަރަ ކޯސް\nއިންޑޮނޭޝިޔާގެ ޔޮގޮޔަކާޓާގައި މިމަހުގެ 24ން 29އަށް ބާއްވާ އައި އޭ އޭ އެފް ލެވެލް2ކޯޗަސް ލެކްޗަރަރ ކޯހުން ރާއްޖޭގެ މޫސާރަޝީދަށް ފުރުޞަތު ލިބިއްޖެއެވެ. މޫސާ ރަޝީދަށް މިފުރުޞަތު ލިބިފައިވަނީ މީގެ ކުރިން އޭނާ ހިންގާފައިވާ ކޯޗިން ކޯސްތައް އިވެލުއޭޓް ކުރުމަށްފަހު މިސަރަޙައްދުގެ އެންމެ ރަނގަޅު ލެކްޗަރަރ އިންގެ ގޮތުގައި މޫސާ ފާހަގަކުރެވިފައިވާތީ އެވެ.\nމޫސާ ރަޝީދު ވަނީ 2016ވަނަ އަހަރުގެ މެއި މަހު އައި އޭ އޭ އެފް ލެވެލް 1 ލެކްޗަރަ ކޯސް ފުރިހަމަ ކޮށްފައެވެ. އަދި އޭގެ ފަހުން 2016ވަނަ އަހަރުގެ ސެޕްޓެމްބަރ މަހުގެ ސްރީ ލަންކާގައި ބޭއްވުނު އައި އޭ އޭ އެފް ކޯޗަސް ކޯހުގައި ކިޔަވައި ދީފައެވެ.\nމޫސާ ރަޝީދުގެ އެތުލެޓިކްސް ކޯޗިން ތަޖުރިބާއަށް ބަލާއިރު މޫސާ ވަނީ އައި އޭ އޭ އެފް ލެވެލް 1، ލެވެލް 2، ލެވެލް 3، އައި އޭ އޭ އެފް އެލީޓް ކޯޗިން ކޯސް ފުރިހަމަކޮށްފައެވެ. އަދި ގައުމީ ލެވެލްގެ ގިނަ އެތުލެޓިކްސް ކޯޗިން ކޯސްތައް ރާއްޖޭގެ އެކިކަންކޮޅުގައި މޫސާ ވަނީ ހިންގާފައެވެ. މީގެ އިތުރުން ރާއްޖޭގެ ގައުމީ އެތުލެޓިކްސް ޓީމްގެ ހެޑް ކޯޗް ކަމާއި އެސޯސިއޭޝަންގެ ނާއިބް ރައީސްގެ މަގާމުވެސް މޫސަ ވަނީ އަދާކޮށްފައެވެ.


Arsenal molhuvi iru, West Ham athun balive Leicester ge record nimumakah - AO News\nއާސެނަލް މޮޅުވިއިރު، ވެސްޓް ހޭމް އަތުން ބަލިވެ ލެސްޓާގެ ރެކޯޑް ނިމުމަކަށް\nލެސްޓާ ސިޓީ ކޮޅަށް ލަނޑުޖެހުމަށްފަހު ވެސްޓް ހޭމް ޔުނައިޓެޑްގެ މިހައިލް އެންޓޯނިއޯ އުފާ ފާޅުކުރަނީ. --ފޮޓޯ: ޕްރިމިއާ ލީގު.ކޮމް\nއިނގިރޭސި ޕްރިމިއާ ލީގުގައި މިރޭ ކުޅުނު މެޗުތަކުން ޝެފީލްޑް ޔުނައިޓެޑް އަތުން އާސެނަލް މޮޅުވިއިރު، ލެސްޓާ ސިޓީގެ ދަނޑުގައި ވެސްޓް ހޭމް ޔުނައިޓެޑް އަތުން ބަލިވެ، އެ ޓީމުން ލީގުގައި ބަލިނުވެ ދަމަހައްޓަމުންއައި ރެކޯޑް ނިމުމަކަށް އައިސްފިއެވެ.\nއަމިއްލަ ދަނޑުގައި ޝެފީލްޑް އަތުން 2-1 އިން އާސެނަލް މޮޅުވިއިރު، ވެސްޓް ހޭމް އަތުން ލެސްޓާ ބަލިވީ 3-0 އިންނެވެ.\nމިއީ ލީގުގައި މިދިޔަ އަހަރުގެ ޑިސެންބަރު މަހު ޗެލްސީ އަތުން 2-1 އިން ބަލިވި ފަހުން އަމިއްލަ ދަނޑުގައި އާސެނަލް އެންމެ ފަހުން ކުޅުނު 11 މެޗުގެ ތެރެއިން މޮޅުވި ނުވަ ވަނަ މެޗެވެ. އަނެއް ދެ މެޗު ނިމުނީ އެއްވަރުވެގެންނެވެ.\nމި ނަތީޖާއާއެކު ލީގުގެ އެއްވަނައިގައި ހަތަރު މެޗުން 12 ޕޮއިންޓާއެކު އޮތް އެވަޓަން އަށް ވުރެ ތިން ޕޮއިންޓް ފަހަތުން ލެސްޓާ އޮތީ ދެވަނައިގައެވެ. ހަމަ މި އަދަދަށް ލިވަޕޫލްގެ އިތުރުން އާސެނަލަށް ޕޮއިންޓް ލިބިފައިވާއިރު، ލެސްޓާ އަށް ކުރިލިބެނީ ގޯލްގެ ތަފާތުންނެވެ.\nއެމިރޭޓްސް ސްޓޭޑިއަމްގައި މިރޭ ކުޅުނު މެޗުގެ ފުރަތަމަ ހާފުގައި އާސެނަލްގެ އިތުރުން ޝެފީލްޑް އަށް ވެސް ލަނޑުޖަހާނެ ރަނގަޅު ފުރުޞަތުތަކެއް ތަނަވަސްކުރެވިފައެއްނުވެއެވެ. މި ހާފުގައި ލިބުނު އެންމެ ރަނގަޅު ފުރުޞަތުގައި އާސެނަލްގެ ކެޕްޓަން ޕިއޭ-އެމެރިކް އޮބާމަޔަން ދުރުން ފޮނުވާލި ބޯޅަ ޝެފީލްޑްގެ ގޯލްކީޕަރު އާރޮން ރަމްސްޑޭލް މަތަކުރިއެވެ.\nޝެފީލްޑް ޔުނައިޓެޑާ ދެކޮޅަށް އާސެނަލް ކުޅުނު މެޗުގެ ތެރެއިން. –ފޮޓޯ: ރޮއިޓާސް\nއާސެނަލަށް ލީޑްނަގައިދިނީ މެޗުގެ 61 ވަނަ މިނެޓުގައި ހެކްޓަ ބެލަރީން ނަގައިދިން ހުރަހަކުން ޒުވާން ވިންގާ ބުކާޔޯ ސާކާ އެވެ. އޭގެ ތިން މިނެޓުފަހުން، މި ހާފުގައި ކުޅެން ނިކުތް އައިވަރީ ކޯސްޓްގެ ހުނަރުވެރި ވިންގާ ނިކޮލަސް ޕެޕޭ ވަނީ ނަތީޖާ 2-0 އަށް ބަދަލުކޮށްލާފައެވެ. މިއީ އެ ޓީމުގެ ގިނަ ކުޅުންތެރިންތަކެއް ގުޅިގެން 19 ޕާހާއެކު އުފެއްދި ފުރިހަމަ އެޓޭކަކުން ޕެޕޭ ކާމިޔާބުކުރި ރީތި ގޯލެކެވެ. ޝެފީލްޑް އިން މި މެޗުގައި ޖެހި ހަމައެކަނި ލަނޑު، މެޗު ނިމެން ތިން މިނެޓަށްވެފައިވަނިކޮށް ކާމިޔާބުކޮށްދިނީ ޑޭވިޑް މެކްގޯލްޑްރިކް އެވެ.\nލީގުގައި އެންމެ ފަހުން އެތިހާދު ސްޓޭޑިއަމްގައި ދެއްކި މޮޅުކުޅުމާއެކު 5-2 ގެ ތަފާތު ބޮޑު ނަތީޖާއަކުން މެންޗެސްޓާ ސިޓީ ބަލިކޮށް އިތުބާރާއެކު ލެސްޓާ އިން ކިންގްޕަވާ ސްޓޭޑިއަމްގައި ވެސްޓްހޭމްއާ ދެކޮޅަށް ކުޅުނު މެޗުގައި ފެނިގެންގޮސްފައިވަނީ ވަރަށް އާދައިގެ ކުޅުމެކެވެ. އޭގެ ނަތީޖާއެއްގެ ގޮތުން، މެޗުގެ 14 ވަނަ މިނެޓުގައި ވެސްޓް ހޭމުން ލީޑްނެގީ މިހައިލް އެންޓޯނިއޯ ކާމިޔާބުކުރި ގޯލުންނެވެ.\nވެސްޓް ހޭމުން ޖެހި ދެވަނަ ލަނޑު، މެޗުގެ 34 ވަނަ މިނެޓުގައި ޕަބްލޯ ފޯނާލްސް ކާމިޔާބުކޮށްދިންއިރު، މެޗު ނިމެން ހަތް މިނެޓަށްވެފައިވަނިކޮށް އެ ޓީމުގެ ފަހު ލަނޑުޖަހައިދިނީ ޖަރޮޑް ބޯވެން އެވެ. އޭގެފަހުން، މެޗުގެ އިތުރުވަގުތުގައި ލެސްޓާގެ ހާވޭ ބާންސް ގޯލެއް ކާމިޔާބުކުރި ނަމަވެސް، ރެފްރީ ވަނީ ވީއޭއާރްގެ އެހީ ހޯދުމަށްފަހު އެ ބޯޅަ ބާންސް ފޮނުވާލުމުގެ ކުރީން އެ ޓީމުގެ ފޯވާޑް ޖެމީ ވާޑީ އޮފްސައިޑް ކަމަށް ނިންމައި، އެ ގޯލް ގަބޫލެއްނުކުރިއެވެ.\nމި މުބާރާތުގައި އިއްޔެ ކުޅުނު ފާހަގަކޮށްލެވޭ މެޗުތަކަށް ބަލާއިރު، ބްރައިޓަން އަތުން 4-2 އިން އެވަޓަން މޮޅުވިއިރު، ޗެލްސީ ވަނީ 4-0ގެ ތަފާތު ބޮޑު ނަތީޖާއަކުން ކްރިސްޓަލް ޕެލަސް ބަލިކޮށްފައެވެ. އަލަށް ޕްރޮމޯޓުވި ލީޑްސް ޔުނައިޓެޑް ވަނީ އަމިއްލަ ދަނޑުގައި މެންޗެސްޓާ ސިޓީއާ 1-1 އިން އެއްވަރުކޮށްފައެވެ.\nކުޅިވަރުއާސެނަލްއިނގިރޭސި ޕްރިމިއާ ލީގުވެސްޓް ހޭމް ޔުނައިޓެޑްދުނިޔެލެސްޓާ ސިޓީޝެފީލްޑް ޔުނައިޓެޑް


Center for Mental Health Raees hulhuvaidhevaifi\nރާއްޖެ - ރައީސް ސޯލިހު 100 ދުވަސް\nސެންޓަ ފޯ މެންޓަލް ހެލްތް ރައީސް ހުޅުވައިދެއްވައިފި\nމި ސަރުކާރުގެ 100 ދުވަހުގެ ވައުދުތަކުގެ ތެރޭގައި ހިމެނޭ ކަމެއް\nކ. މާލެ 25 މާރޗް 2019 | ހޯމަ 15:10 3,309\nރައީސް ސޯލިހު، ސެންޓާ ފޯރ މެންޓަލް ހެލްތް ހުޅުވައިދެއްވަނީ - ރައީސް އޮފީސް\nއައިޖީއެމްއެޗްގައި ގާއިމްކުރި ސެންޓާ ފޯރ މެންޓަލް ހެލްތް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ހުޅުވާދެއްވައިފިއެވެ.\nރައީސް ސޯލިހު އެ ސެންޓަރު ހުޅުވައިދެއްވީ އެކަމަށް ހާއްސަކޮށްގެން ހޯމަ ދުވަހު އެ ހޮސްޕިޓަލްގައި ބޭއްވި ހާއްސަ ރަސްމިއްޔާތެއްގައެވެ.\nނެޝަނަލް މެންޓަލް ހެލުތު އިންސިޓިޓިއުޓް އުފައްދާ، ނަފްސާނީ ބަލިތަކަށްދެވޭ ފަރުވާ އާސަންދައިގެ ދަށުން ކަވަރުކުރެވޭނެ އިންތިޒާމު ހަމަޖެއްސުމަކީ ރައީސް ސޯލިހުގެ 100 ދުވަހުގެ ވައުދު ތެރޭގައި ހިމެނޭ ވައުދެކެވެ.\nސެންޓާ ފޯރ މެންޓަލް ހެލްތް ހުޅުވުމުގެ ރަސްމިއްޔާތުގައި ރައީސް ސޯލިހު އަރިހުގައި އެމަނިކުފާނުގެ އަނބިކަބަލުން ފަޒްނާ އަހްމަދު ވެސް ބައިވެރިވެވަޑައިގެންނެވިއެވެ.\nސެންޓަރާ ބެހޭ ގޮތުން ރާއްޖެއެމްވީ އަށް މައުލޫމާތުދެމުން ޑރ. ޝަނުހާ މަންސޫރު ވިދާޅުވީ، ސެންޓަރުގައި ސައިކެޓަރިސްޓުންނާއި ސައިކޯތެރަޕިސްޓުން ބައްލަވާނެ ކަމަށެވެ. އައިޖީއެމްއެޗްގައި މިހާރު ވެސް ޕިޒިއޮތެރަޕިސްޓުންގެ ހިދުމަށް ދޭއިރު މި ސެންޓަރުގައި އާ ހިދުމަތަކަށް ދެވޭނީ ސައިކޮލެޖިކަލް ސަރިވިސްގެ ހިދުމަތެވެ.\nއެޕޮއިންޓްމެންޓް ހައްދަން ބޭނުންވާ ފަރާތްތަކުން މިހާރު ވެސް އަމަލުކުރާ އުސޫލުގެ މަތިން ކުރިޔަށް ގެންދެވޭނެ ކަމަށާއި، ދެއްކޭނީ ކިޔުގައި ޖެހިގެންނެވެ. އަދި ސެންޓަރު ހުޅުވާފައި ހުންނާނީ އާއްމުކޮށް ހިދުމަތް ދޭ ގަޑިތަކުގައި ކަމަށް ޝަނޫހާ ވިދާޅުވިއެވެ. މި ސެންޓަރުގެ ހުޅުވިގެން ދިޔުމަކީ ސިއްހީ ދާއިރާ އަށް ލިބުނު ބޮޑު ކުރިއެރުމެއް ކަމަށް ޝަނޫހާ ވަނީ ފާހަގަކުރައްވާފައެވެ.\n''ސެންޓަރުގެ ބޮޑު އެއް އަމާޒަކީ އަސްލު މުޖްތަމައު ނަފްސާނީ ބައްޔާ ބެހޭ ގޮތުން ދެކޭ ގޮތް ބަދަލުކުރުން. މިވެސް ހަމަ އެހެން ބަލިތަކެއް ފަދަ ބަލިތަކެއް ކަން ހުރިހާ ބޭފުޅުންނަށް އަންގަވާ ފަރުވާ ކުރެވޭ ކަމެއް ކަން,'' ޝަނުހާ ވިދާޅުވިއެވެ.\nމިހާރު ޑޮކްޓަރަށް ދައްކަން ތިން ރޫމް ހުއްޓަސް ކުރިޔަށް އޮތްތާނގައި އެ އަދަދު އިތުރު ކުރެވިގެންދާނެ ކަމަށް ވެސް އޭނާ ވިދާޅުވިއެވެ.


Bappa ah hospitalu endhu dheefai bali dharifulhu geyah\nބައްޕައަށް ހޮސްޕިޓަލު އެނދު ދީފައި ބަލި ދަރިފުޅު ގެޔަށް\nއިންޑިޔާގެ ހޮސްޕިޓަލެއްގައި އައިސީޔޫއެއްގައި މީހަކަށް ފަރުވާ ދެނީ\nއިންޑިޔާގެ ބައެއް ސްޓޭޓްތަކުގައި ކޮވިޑް ފެތުރިފައިވާލެއް ބޮޑުކަމުން ބަލިވެއްޖެނަމަ ހޮސްޕިޓަލަކުން އެނދެއް ހޯދުމަކީ ވެސް މިހާރު ފަސޭހަ ކަމެއްނޫނެވެ.\nއިންޑިޔާގެ ނޮއިޑާ ކޮވިޑް ހޮސްޕިޓަލުގައި މަޔަންކް ޕްރަތާޕް ސިންގް އެޑްމިޓްކުރީ މި ހިނގާ އެޕްރީލް މަހުގެ9ވަނަ ދުވަހު އެވެ. ކޮވިޑަށް ޕޮޒިޓިވްގެ އޮކްސިޖަން ލެވެލް ދަށްވެގެންނެވެ.\nހޮސްޕިޓަލުގައި 38 އަހަރުގެ މަޔަންކް ފަރުވާ ހޯދަމުން ދަނިކޮށް އޭނާގެ ބައްޕަ ވެސް ކޮވިޑަށް ޕޮޒިޓިވްވެ ބައްޕަގެ ހާލު މާ ސީރިއަސް ވީއެވެ. އެހެންވެ މަޔަންކް ވަނީ ހޮސްޕިޓަލުގެ ކަމާ ބެހޭ ފަރާތްތަކުގައި އެދިގެން އޭނާގެ އެނދު ބައްޕަ އަށް ދީފައި ގެއަށް ގޮސް ގޭގައި އެކަނި ވަކި ތަނެއްގައި ހުރެ ފަރުވާ ކުރިޔަށް ގެންދަން ފަށާފަ އެވެ.\nޓައިމްސް އޮފް އިންޑިޔާ އަށް ދިން އިންޓަވިއު އެއްގައި މަޔަންކް ބުނީ އޭނާ ޕޮޒިޓިވްވީ އެނގުނީ އެޕްރީލް 12 ވަނަ ދުވަހު އެވެ. ނަމަވެސް އެނދެއް ނުލިބިގެން ވަރަށް ގިނަ ދުވަހު މަސައްކަތް ކުރި ފަހުން އެނދެއް ލިބުނީ އެޕްރީލް 17 ވަނަ ދުވަހު އެވެ.\nހޮސްޕިޓަލުގައި އެޑްމިޓްކުރިތާ އެއް ދުވަސް ފަހުން މަޔަންކްގެ ހާލު ގޯސްވެ އައިސީޔޫ އަށް ބަދަލު ކުރި އެވެ. އޭނާއަށް އައިސީޔޫގައި 10 ދުވަސް ވަންދެން ފަރުވާ ދިނުމަށްފަހު އޮކްސިޖަން ލެވެލް ކުޑަކޮށް ރަނގަޅުވީއިރު ބައްޕައަށް ކޮވިޑްޖެހި ބަލި ހާލު ގޯސްވީ ކަމަށް ވެސް މަޔަންކް ބުންޏެވެ.\nބަލީގެ ސަބަބުން މަޔަންކްގެ ގައިގައި ވަރުނެތި އަދިވެސް ވަރަށް ބަލި ނަމަވެސް އޭނާގެ ބައްޕަގެ އޮކްސިޖަން ލެވެލް ދަށްވެ މިހާރު ބައްޕަގެ ހާލު އޭނާއަށް ވުރެ ގޯސް ވެފައިވާތީ ހޮސްޕިޓަލުގެ ސީނިއާ ޑޮކްޓަރެއް ކައިރީ އެދިގެން އޭނާގެ އެނދު ބައްޕައަށް ދީފައި ގެއަށް ދާން ނިންމީ ކަމަށް މަޔަންކް ބުންޏެވެ. އަދި އެގޮތުން އެޕްރީލް 27 ވަނަ ދުވަހުން ފެށިގެން މަޔަންކްގެ ބައްޕައަށް އޭނާ އޮތް އެނދުގައި ބާއްވައިގެން ފަރުވާ ދެމުންދާ ކަމަށާއި ގޭގައި ވަކިން ތަނެއްގައި އެކަނި އޮވެ މަޔަންކްގެ ފަރުވާ ކުރިޔަށް ގެންދާ ކަމަށް އޭނާ ބުންޏެވެ.\nމި ވަގުތު މަޔަންކްގެ ބައްޕަ ވެސް ވަނީ ހާލު ބޮޑުވެ އައިސީޔޫ އަށް ބަދަލުކޮށްފައި ކަމަށާއި އޭނާ ފަދައިން ބައްޕަގެ ހާލު ރަނގަޅުވެގެން އެތަނުން ނުކުމެވޭނެކަމަށް މަޔަންކް އުންމީދު ކުރެ އެވެ.


ޕަބްލިޝްކުރި ތާރީޚް: 31 ޖުލައި 2019\nސުންގަޑި: 07 ޖުލައި 2019 1030\nފެސިލިޓޭޓިންގ ޑިޕާޓްމަންޓްގެ (ކުރީގެ ރަށު ކައުންސިލް އިދާރާތައް ހިންގި ޢިމާރާތް) ސެކިއުރިޓީ ބެލެހެއްޓުމާއިބެހޭ\nފުވައްމުލައް ސިޓީ ކައުންސިލްގެ ފެސިލިޓޭޓިންގ ޑިޕާޓްމަންޓްގެ )ކުރީގެ ރަށު ކައުންސިލް އިދާރާތައް ހިންގި ޢިމާރާތް) ސެކިއުރިޓީ އެއް އަހަރު ދުވަހުގެ މުއްދަތަށް ބަލަހައްޓާދޭނެ ފަރާތެއް ހޯދުމަށް ބޭނުންވާތީ އެކަމަށް ޝައުގުވެރިވެލައްވާ ފަރާތްތަކުން ބީލަން ހުށައެޅުމަށް ފުރުސަތު ހުޅުވާލަމެވެ.\nމި މަސައްކަތުގެ "މައުލޫމާތު ޝީޓު" 01 އޯގަސްޓް 2019 އިން 06 އޯގަސްޓް 2019 އަށް މިއިދާރާގެ ކައުންޓަރުން ލިބެން ހުންނާނެއެވެ. މިކަމާއި ގުޅޭގޮތުން އިތުރު މަޢުލޫމާތު އޮޅުން ފިލުވުމަށް ބޭނުން ވެއްޖެނަމަ ލިޔުމުން ނުވަތަ އީމެއިލް މެދުވެރިކޮށް މިކައުންސިލަށް ހުށަހެޅުއްވުން އެދެމެވެ.\nބިޑު ހުޅުވުމަށް ހަމަޖެހިފައިވަނީ 07 އޯގަސްޓް 2019 ވާ ބުދަ ދުވަހުގެ 10:30 ގައި ފުވައްމުލަކު ސިޓީ ކައުންސިލްގެ އިދާރާގެ މީޓިންގ ރޫމްގައި މި މަސައްކަތަށް އަންދާސީ ހިސާބު ހުށަހަޅުއްވާ ފަރާތްތަކުގެ ހާޒިރުގައެވެ. ބީލަންތައް ހުންނަންވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ބީލަން ހުށަހަޅާފަރާތުގެ ނަން ލިޔެވިފައި އޮންނަންވާނެއެވެ.


India in Raajje ah aa safeeraku kanda alhaifi | Mihaaru\nއިންޑިއާ އިން ރާއްޖެ އަށް އާ ސަފީރަކު ކަނޑައަޅައިފި\nއިންޑިއާއިން ރާއްޖެއަށް ކަނޑައެޅި އާ ސަފީރު ސަންޖޭ ސުދިރް. ފޮޓޯ: ދަ އިންޑިއަން ޓެލެގްރާފް\n20 ޖެނުއަރީ 2019 - 12:09\nރާއްޖޭގައި ހުންނަވާ އިންޑިއާގެ ސަފީރުކަމުގެ މަގާމަށް އެ ގައުުމުން އާ ބޭފުޅަކު ހަމަޖައްސައިފި އެވެ.\n"ޓައިމްސް އޮފް އިންޑިއާ" ނޫހުގައި ބުނެފައިވާ ގޮތުގައި ރާއްޖޭގައި މިހާރު ހުންނެވި ސަފީރު އަކިލޭޝް މިޝްރާގެ ބަދަލުގައި ދެން ވަޑައިގަންނަވާނީ ސަންޖޭ ސުދިރް އެވެ. އޭނާ މިހާތަނަށް ހުންނެވީ އިންޑިއާގެ މިނިސްޓްރީ އޮފް ޕެޓްރޯލިއަމް އެެންޑް ގޭސް ގެ ޖޮއިންޓް ސެކްރެޓަރީ އިންޓަނޭޝަނަލް ކޯޕަރޭޝަން ގެ މަގާމުގަ އެވެ.\nއެއީ، ޑެޕިއުޓީ މިނިސްޓަރުންގެ ފެންވަރުގެ މަގާމެކެވެ. އޭނާ ވަނީ އޮސްޓްރޭލިއާގެ ސިޑްނީގައި ހުންނަވާ އިންޑިއާގެ ކޮންސުލް ޖެނެރަލްގެ މަގާމު ވެސް ކުރިން އަދާކުރައްވައިފަ އެވެ.\nރާއްޖޭގައި މިހާރު ހުންނެވި ސަފީރު އަކިލޭޝް މިޝްރާ އެ މަގާމަށް ވަޑައިގަތީ 2016 ގަ އެވެ. އިންޑިއާގެ ފޮރިން ސާވިސްއާ 1989 ވަނަ އަހަރު ގުޅިވަޑައިގެންނެވި މިޝްރާ ރާއްޖެ އަށް ވަޑައިގެންނެވުމުގެ ކުރިން ހުންނެވީ ކެނެޑާގެ ޓޮރޮންޓޯގައި ހުންނަވާ އިންޑިއާގެ ކޮންސުލް ޖެނެރަލްގެ މަގާމުގަ އެވެ.\nއިންޑިއާ ރާއްޖެ-އިންޑިއާ ޑިޕްލޮމެސީ ނަރެންދުރާ މޯދީ ޑިޕްލޮމެޓުން އަކިލެޝް މިޝްރާ\n5 ކޮމެންޓް, 32 ރިއެކްޝަންސް\nދިވެހި ރާއްޖެ މިއޮތީ މިނިވަންކަން ގެއްލި އިންޑިޔާގެ މުށުތެރޭ. ދިވެހިން މިކަމާ ވިސްނަންވެއްޖެމިހާރު.\nއިންޑިޔާއިން އެކަނިތަ ރާއްޖޭގައި ސަފީރަކު ހުންނަނީ.. އިންޑިޔާއިން ސަފީރެއް އައްޔަންކުރާ އިރަށް އިންޑިޔާގެ މުށުތެރެއަށް ރާއްޖެ ދާން؟ ބޮލަށް ޗިޕް ޖަހަން ޔާމީނު ބުނެގެން އެގުރޫޕް މީހުން ކިޔާހާ އެއްޗެއް ފަހަތުން ރިޕީޓް ކޮށްލަކޮށްލާ ތިބޭ ގުރޫޕް މީހެއް މިވެސް.\nހެޔު ދުއާ ސަލާމާއެކީ ބައިބައި\nނޯނޯނޯ. އަކިލޭޝްއަކީ ބެސްޓު\nނާޒިމް ފުރޭމު ކުރި މައްސަލައިގައި އަދިބު ޖެހޭނީ މިހާރު ހުރި ގޮޅީގައި އިތުރު ކުޑަ ގޮޅިއެއް ހަދާ އެއަށް ލާން.


Dhiffusheega hingi hamanujehunthakaa gulhigen ekaku hayyaru koffi | Mihaaru\nދިއްފުށީގައި ވަގަށް ނެގި ކަމަށް ބުނާ ތިޖޫރީއެއް ހޯދާފައި.\nދިއްފުށީގައި ހިންގި ހަމަނުޖެހުންތަކާ ގުޅިގެން މީހަކު ހައްޔަރުކޮށްފި\n24 މެއި 2019 - 13:45 8 comments\nވައްކަންކުރާ މީހުން ހޯދަން ކަމަށް ބުނެ ކ. ދިއްފުށީގައި ބަޔަކު ހިންގަމުން އަންނަ ބޮޑެތި ހަމަނުޖެހުންތަކާ ގުޅިގެން އެކަކު ހައްޔަރުކޮށްފި އެވެ.\nފުލުހުން ބުނީ ރޭ 11:30 ހާއިރު، ދިއްފުށީގައި މާރާމާރީއެއް ހިންގައިގެން ފުލުހުންނަށް ރިޕޯޓުކޮށްފައިވާ ކަމަށާއި މި މާރާމާރީ އަކީ މިދިޔަ ބުދަ ދުވަހު ހިންގި ހަމަނުޖެހުންތަކާ ގުޅިގެން ހިންގި މާރާމާރީއެއް ކަމަށެވެ. މި މާރާމާރީގައި އެކަކަށް އަނިޔާ ލިބިގެން އައިޖީއެމްއެޗްގައި ފަރުވާދެމުން އަންނަ ކަމަށް ފުލުހުން ބުންޏެވެ.\nދެ ރޭ މަތިން ހިންގި މާރާމާރީތަކާއި ހަމަނުޖެހުންތަކާ ގުޅިގެން، ކޯޓު އަމުރެއްގެ ދަށުން ހައްޔަރުކޮށްފައި ވަނީ 32 އަހަރުގެ ފިރިހެނެއް ކަމަށް ވެސް ފުލުހުން ބުންޏެވެ. އަދިި އެމީހާގެ ބަންދާ މެދު ގޮތެއް ނިންމުމަށް ކ. ތުލުސްދޫ މެޖިސްޓްރޭޓް ކޯޓަށް ހާޒިރުކުރުމުން ބަންދަށް 10 ދުވަސް ދީފައިވާ ކަމަށް ފުލުހުން ބުންޏެވެ.\nފުލުހުން ބުނި ގޮތުގައި އެމީހާ ހައްޔަރު ކުރީ މީހަކަށް ތޫނު އެއްޗަކުން ހަމަލާ ދިން ކަމުގެ ތުހުމަތުގަ އެވެ.\nދިއްފުށީގައި މާރާމާރީ ހިނގަން ފެށީ އެ ރަށުގައި ވައްކަން ކުރުން އިތުރުވަމުންދާތީ ވަގުން ހޯދަން ކަމަށް ބުނެ، އާންމުންތަކެއް ނުކުތުމާ ގުޅިގެންނެވެ.\nDhiffusheegai mirey ves hamanujehun hinganee\nއެގޮތުން، ރޭ އާންމުންގެ ބަޔަކު ވަނީ ފިހާރަޔަކުން 180،000ރ. އާ އެކު ވަގަށް ނެގި ކަމަށް ބުނާ ތިޖޫރީއެއް ވަޅުލާފައި އޮއްވައި ހޯދައިފަ އެވެ. ތިޖޫރީ ހޯދީ ވައްކަމުގައި ބައިވެރިވި ކަމަށް ބެލެވޭ މީހަކަށް އަނިޔާކޮށް އެ މީހާ ދިން މައުލޫމާތުން ކަމަށްވެ އެވެ. ތިޖޫރީ ހޯދި އިރު އޭގައި އެއްވެސް ފައިސާއެއް ނެތެވެ.\nދިއްފުށީގައި ބުދަ ދުވަހުގެރޭ ހަމަނުޖެހުން ހިނގީ ފިހާރައެއް ފަޅާލައިގެން ތިޖޫރީ ވަގަށް ނެގި މައްސަލާގައި ވަގު ހޯދަން ކަމަށް ބުނެ އާންމުން ނުކުތުމުންނެވެ. ޝައްކުކުރެވޭ މީހުންނާ އާންމުން ކުރިމަތިލުމުން، އާންމުންގެ ދެ މީހަކަށް ވަޅިން ހަމަލާދީ އެކަކު ވަނީ ވަރަށް ބޮޑަށް ޒަހަމްކޮށްލައިފަ އެވެ. އަދި އާންމުން ވެސް ހަމަލާދީ، ވައްކަން ކުރި ކަމަށް ބުނާ މީހުންނަށް ހަމަލާދީ އަދި އެ ގްރޫޕް މީހުން ގެންގުޅޭ ޑިންގީއެއްގައި ވަނީ ރޯކޮށްލައިފަ އެވެ.\nރަށު ކައުންސިލުން ކުރިން ބުނެފައިވާ ގޮތުގައި، ލޯކަލް ޓޫރިޒަމް ފުޅާވަމުން އަންނަ ދިއްފުށީގައި ވައްކަން ކުރާ ގްރޫޕެއް އެބަ އުޅެ އެވެ. ދިއްފުއްޓަކީ ފުލުހުން ގާއިމުވެ ތިބޭ ރަށެއް ނޫނެވެ.\nއިތުރު ލިޔުންތައް ކުށްކުރުން ހަމަނުޖެހުން ކ. ދިއްފުށި ކ. އަތޮޅު ވައްކަމާއި ފޭރުން\nދިއްފުށީ ހަމަނުޖެހުން: މީހަކު އަދި ހައްޔަރެއް ނުކުރޭ\nދިއްފުށީ ފަޅުތެރޭގައި އޮތް ލޯންޗެއްގައި ރޯކޮށްލައިފި


އެމްއެންޑީއެފުން ހއ.އުތީމުގައި ހިންގި ޤުރުއާން ކިޔަވަން ދަސްކޮށްދިނުމުގެ ޕްރޮގްރާމް ނިންމާލައިފި\n08 ސެޕްޓެމްބަރ 2017 18:14\nއެމްއެންޑީއެފުން ހއ.އުތީމުގައި ހިންގި ޤުރުއާން ކިޔަވަން ދަސްކޮށްދިނުމުގެ ޕްރޮގްރާމް ނިންމާލައިފިއެވެ.\nމިދިޔަ މަހު 29 ން މިމަހު 08 އަށް ހއ.އުތީމުގައި ހިންގި މި ޕްރޮގްރާމް ނިންމުމުގެ ރަސްމިއްޔާތު މިއަދު އުތީމު ބަންޑާރައިންގެ ހަނދާނީ މަރުކަޒުގައިވަނީ ބާއްވާފައެވެ. މި ޕްރޮގްރާމުގައި އެރަށުގެ އެކި އެކި އުމުރު ފުރާތަކުން 220 ފަރާތަކުން ބައިވެރިވެފައިވެއެވެ. އޭގެ ތެރޭގައި ޕްރީ ސްކޫލުގެ ދަރިވަރުން ފެށިގެން އުމުރުން ދުވަސްވީ މީހުންވެސް މި ޕްރޮގްރާމްގައި ބައިވެރިވެފައިވެއެވެ.\nމި ޕްރޮގްރާމަކީ އެމްއެންޑީއެފް ނޮދަން އޭރިއާ އާއި ކޮލެޖް އޮފް ޑިފެންސް އެންޑް ސެކިއުރިޓީ ސްޓަޑީޒް އާއި ހއ. އުތީމު ކައުންސިލް ގުޅިގެން ހިންގުނު ޕްރޮގްރާމެކެވެ. އެމްއެންޑީއެފްގެ ފަރާތުން މިހާތަނަށް މިފަދަ 10 ޕްރޮގްރާމެއް ރާއްޖޭގެ އެކި ރަށްރަށުގައި ވަނީ ހިންގާފައެވެ.


Vaccine nethigen dhevana dose nujehi 26,400 meehun\nވެކްސިން ނެތިގެން ދެވަނަ ޑޯޒް ނުޖެހި 26،400 މީހުން\nމީހެއްގެ ގަޔަށް ވެކްސިން ޖަހަނީ: މުއްދަތު ހަމަވެ ވެކްސިން ނުޖެހި 26،400 މީހަކު އެބަތިބި\nކޮވިޝީލްޑް ވެކްސިންގެ ސްޓޮކް މަދުވެ ވެކްސިން ޕްރަގްރާމް މެދުކަނޑާލަން ޖެހުމުން ދެވަނަ ޑޯޒް ނުޖެހި 26،400 މީހަކު އެބަތިބި ކަމަށް ސަރުކާރުން ބުނެފި އެވެ.\nރާއްޖޭގައި ތިން ވެކްސިނެއް ޖަހަމުންދާއިރު އިންޑިއާއިން އުފައްދާ ކޮވިޝީލްޑް ވެކްސިން ވަނީ ހުސްވުމާއި ގާތުގައެވެ. ރާއްޖޭގައި މިހާރު ހުރީ 1،700 ޑޯޒްގެ ވެކްސިނެވެ. ކޮވިޑުން ރައްކާތެރިވުމަށް ޖަހާ ކޮންމެ ވެކްސިނެއްގެވެސް ދެ ޑޯޒް ފުރިހަމަ ކުރަން ޖެހެއެވެ. ކޮވިޝީލް ވެކްސިންގެ ފުރަތަމަ ޑޯޒް ޖަހާތާ 8 ހަފްތާ ފަހުން ދެވަނަ ޑޯޒް ޖަހަން ޖެހެއެވެ. އެންމެ ފަސްވެގެން 12 ހަފްތާގެ ކުރީން ދެވަނަ ޑޯޒް ޖަހަން ޖެހޭ ކަމަށް ސިއްްހީ މާހިރުން ވިދާޅުވެއެވެ. އެހެން ނޫންނަމަ ވެކްސިނުން ލިބެން ޖެހޭ ހަގީގީ ރައްކާތެރިކަން ނުލިބޭނެ އެވެ.\nނަމަވެސް އިންޑިއާގައި ކޮވިޑްގެ ހާލަތު ވަރަށް ބޮޑަށް ގޯސްވެ އެ ގައުމުން ވެކްސިން ލިބުން ވަނީ ދަތިވެފައެވެ. ނަތީޖާއެއްގެ ގޮތުން ރާއްޖެ ވެކްސިނަށް ޖެހި ވެކްސިންގެ ކާމިޔާބު ޕްރަގްރާމް ވަނީ ހުއްޓިފައެވެ.\nރައީސުލްޖުމްހޫރިއްޔާގެ އޮފީހުގެ ތަރުޖަމާން މުހައްމަދު މަބުރޫކް އަޒީޒު ވިދާޅުވީ ކޮވިޝީލްޑް ވެކްސިންގެ ސްޓޮކް މަދުވެ ވެކްސިން ޕްރަގްރާމް މެދުކެނޑުނުއިރު ފުރަތަމަ ޑޯޒް ޖަހާ 8 ހަފްތާ ވެފައިވާ އެތައް ހާސް ބަޔަކު އެބަތިބި ކަމަށެވެ. އެގޮތުން ރޭގެ ނިޔަލަށް 26،400 މީހަކު އެބަތިބި ކަމަށް ވިދާޅުވިއެވެ. އެ އަދަދު ކޮންމެ ދުވަހަކު ދާނީ އިތުރުވަމުންނެވެ.\nއޭގެ ތެރޭގައި 12 ހަފްތާވެފައިވާ މީހުންވެސް އެބަތިއްބެވެ. މަބުރޫކް ވިދާޅުވީ އެ މީހުން ތަފާސް ހިސާބުތައް ބަލަމުން ގެންދާ ކަމަށެވެ. ނަމަވެސް ވަކި ނަންބަރެއް ވިދާޅެއްނުވެއެވެ.\nރޭގެ ނޫސްވެރިންގެ ބައްދަލްވުމުގައި މަބުރޫކް އަދި ޑރ. މުހައްމަދު އަލީ މައުލޫމާތު ދެއްވަނީ --\nމަބުރޫކް ވިދާޅުވީ ވެކްސިން ޕްރަގްރާމް މެދުނުކެނޑި ކުރިއަށް ގެންދެވޭނެ ކަމަށް ސަރުކާރުން ވަރަށް ބޮޑަށް އުންމީދު ކުރި ކަމަށެވެ. އެއީ މި ހަފްތާގައި އިންޑިއާއިން އިތުރު 100،000 ޑޯޒް ލިބޭނެ ކަމަށް ކުރީން އުންމީދު ކުރެވިފައި އޮތީމައެވެ. ނަމަވެސް އެ ގައުމުގެ ހާލަތު ގޯސްވެ އެކަމަށް ހުރަސް އެޅުނީއެވެ.\nސަރުކާރުން މިހާރުވެސް ދަނީ އެކި ގޮތްގޮތުން ވެކްސިން ހޯދުމަށް ގިނަ މަސައްކަތްތަކެއް ކުރަމުންނެވެ. ހިލޭ ލިބޭނެ ވެކްސިނަށް ނުބަލާ ސަރުކާރުން އެެންމަ ފުރަތަމަ ވެސް މަަސައްކަތް ކޮށްފައިވެއެވެ. އެގޮތުން ސިންގަޕޫރުގެ ކުންފުންޏަކުން އެކްސްޓްޒަނިކާ ވެކްސިންގެ 700،000 ޑޯޒް ހޯދުމަށް ފައިސާ ދައްކާފައިވެއެވެ. ނަމަވެސް އެ ވެކްސިން ނުލިބި ލަސްވާން ފެށުމުން އިންޑިއާއިން 300،000 ޑޯޒްގެ ކޮވިޝީލްޑް ގަންނަން ފައިސާ ދައްކާފައިވެއެވެ. އޭގެން 100،000 ޑޯޒް ލިބިފައިވާއިރު ސިންގަޕޫރު ކުންފުނިން ފޮނުވާ ފުރަތަމަ ސްޓޮކްވެސް ލިބޭނީ ޖޫން މަހު ކަމަށް ހެލްތް މިނިސްޓްރީން ބުނެއެވެ.\nމަބުރޫކް ވިދާޅުވީ ކުރިއަށް ދެ ހަފްތާތެރޭ ވެކްސިން ލިބި އަލުން ވެކްސިން ޖަހަން ފެށޭނެ ކަމަށް އުންމީދު ކުރާ ކަމަށެވެ.\nރިޒާވުކުރި ވެކްސިން ދޭނެ މީހުން ކަނޑައަޅަނީ\nކޮވިޝީލްޑްގެ 1،700 ޑޯޒް ވެކްސިން ހުރިިއިރު އެ ވެކްސިން މިވަގުތު ހުރީ ރިޒާވްކޮށް ރައްކާކޮށްފައެވެ. އެޗްޕީއޭއިން ބުނެފައިވާ ގޮތުގައި ވެކްސިިން ޕްރަގްރާމް މެދުކެނޑުނަސް ހާއްސަ ހާލަތުގައި ވެކްސިންގެ ދެވަނަ ޑޯޒް ދޭން ޖެހޭ މީހުންނަށް ވެކްސިން ދޭނެ އެވެ. ނަމަވެސް ހާއްސަ ހާލަތްތަކަކީ ކޮބައިކަމެއް ސާފެއް ނުކޮށްދެއެވެ.\nމަބުރޫކް ވިދާޅުވީ ވެކްސިންގެ 1،700 ޑޯޒް ދޭނީ ކޮން ބަޔަކަށްކަން ރައްޔިތުންނަށް ސާފުވާން ޖެހޭނެ ކަމަށް ސަރުކާރުން ގަބޫލުކުރާ ކަމަށެވެ. އެހެން ކަމުން އެ ވެކްސިން ދޭނީ ކޮން ބަޔަކަށްކަން ކަނޑައަޅަން ޖެހެއެވެ. އަދި އެކަން އިއުލާނުކުރަން ޖެހެއެވެ. އެކަން ކުރާނެ ކަމުގެ އިޝާރާތެއްވެސް އޭނާ ވަނީ ދެއްވާފައެވެ.\nކޮވިޑް ޓެސްޓަށް ސާމްޕަލް ނަގަނީ: ޓެސްޓް ކިޓް އެބަހުރި -- އަހުމަދު އަޝްހާދު އަބްދުﷲ (ޖެރީ) | އަވަސް\nޓެސްޓް ކިޓް އެބަހުރި\nބަލީގެ ހާލަތު އޮތް ގޮތް ދެނެގަތުމަށް ޓެސްޓް ކިޓްގެ މުހިންމުކަން ބޮޑެވެ. ސަރުކާރުން ގެންދަނީ ޓެސްޓް ކިޓް ހުސްނުވާނެ ގޮތަށް ކަންކަން އިންތިޒާމު ހަމަޖައްސަމުންނެވެ.\nކޮންމެ ދުވަހަކު 4،000 އާއި 5،000 އާ ދެމެދުގެ އަދަދަކަށް ސާމްޕަލް ނަގާ ޓެސްޓް ކުރަމުންދާއިރު މަބުރޫކް ވިދާޅުވި ގޮތުގައި ރާއްޖޭގައި މިވަގުތު އެކަށީގެންވާ މިންވަރަކަށް ޓެސްޓް ކިޓް އެބަހުއްޓެވެ. މަބުރޫކް ވިދާޅުވީ މިވަގުުތ 87،3000 ކިޓް އެބަހުއްޓެވެ. އަދި އިތުރު 100،000 ކިޓް ވަރަށް އަވަހަށް ލިބޭނެ އެވެ. 100،000 ކިޓް ލިބޭނެ ކަމަށް ބެލެވެނީ މި މަހުގެ 14 ވަަނަ ދުވަހު ކަމަށްވެސް އޭނާ ވިދާޅުވިއެވެ.\nމިދިޔަ ސައުވީސް ގަޑިއިރުގެ ތެރޭގައި 601 މީހަކު ކޮވިޑަށް ޕޮޒިޓިވްވެފައިވާއިރު ބަލީގެ ހާލަތު އޮތްގޮތް ދެނެގަތުމަށް ކޮންމެ ދުވަހަކުވެސް ގިނަ ބަޔަކު ޓެސްޓް ކުރުން މުހިންމު ކަމަށް ސިއްހީ މާހިރުން ދެކެވަޑައިގަންނަވައެވެ. އަދި މިހާރު ދުވާލަކު ކުރާ ޓެސްޓްގެ އަދަދު އިތުރުކުރުން މުހިންމު ކަމަށްވެސް ވިދާޅުވެއެވެ.


COVID-19: Milandhoo ah ahnna faraithakun7dhuvas vandhen geyga madu kuran ilthimaas kohffi – Iru\nކޮވިޑް-19: މިލަންދޫއަށް އަންނަ ފަރާތްތަކުން7ދުވަސް ވަންދެން ގޭގައި މަޑުކުރުމަށް އިލްތިމާސްކޮށްފި\nށ. މިލަންދޫއަށް އަންނަ ފަރާތްތަކުން7ދުވަސް ވަންދެން ގޭގައި މަޑުކުރުމަށްފަހު ރޯގާގެ އަލާމާތެއް ފެނިއްޖެނަމަ އެކަން މިލަންދޫ ސިއްޙީ މަރުކަޒަށް އެންގުމަށް މިލަންދޫ ސިއްޙީ މަރުކަޒުން އިލްތިމާސްކޮށްފި އެވެ.\nމިލަންދޫ ސިއްޙީ މަރުކަޒުން ވަނީ ޔެލޯ އެލާޓުގައި އެރަށު މީހުން އަމަލު ކުރައްވަންވީ ގޮތުގެ އިރުޝާދު އާންމު ކުރައްވާފައެވެ. އެގޮތުން ރަށުން ބޭރަށް ގޮއްސައި އަންނަތާ7ދުވަސް ވަންދެން ގޭގައި މަޑުކޮށް ރޯގާގެ އަލާމާތެއް އަލާމާތެއް ފެނިއްޖެނަމަ 6540519 އަށް ގުޅާ އެކަން އެންގުމަށް މިލަންދޫ ސިއްޙީ މަރުކަޒުން އިލްތިމާސް ކުރައްވައެވެ.\nބަނދަރުމަތިން އެކަމަށް ޙާއްސަކުރެވިފައިވާ ފަރާތެއް މައުލޫމާތަށް އެދިއްޖެ ހާލަތެއްގައި އެ މައުލޫމާތު ދިނުމަށާއި މިލަންދޫ ސިއްޚީމަރުކަޒުން އެދިއްޖެ ހާލަތެއްގައި ގޭގައި ނުވަތަ ކަރަންޓީން ފެސިލިޓީގައި މަޑުކުރުމަށްވެސް މިލަންދޫ ސިއްޙީ މަރުކަޒުން އިލްތިމާސް ކުރައްވައެވެ.\nއަދި މިލަންދޫއަށް ރަށުންބޭރުން އަރާ އެންމެހާ ފަރާތްތައް ހަތް ދުވަސް ވަންދެން ގޭގައި މަޑުކުރުމަށްވަނީ އެރަށު ސިއްހީ މަރުކަޒުން އިލްތިމާސްކޮށްފައެވެ. އަދި މިދުވަސްވަރު ކޮންމެހެން ރަށުން ބޭރަށް ދާންޖެހިއްޖެ ހާލަތެއްގައި ނޫނީ ރަށުންބޭރަށް ފުރައިގެން ނުދިއުމަށްވެސް އެރަށުގެ ރައްޔިތުންނަށްވަނީ އިލްތިމާސްކޮށްފައެވެ.\nރާއްޖޭގައި މިހާތަނަށް ކޮވިޑް19އަށް ހަތަރު މީހަކުވަނީ ޕޮޒިޓިވް ވެފައެވެ. އޭގެތެރެއިން ކުރެއްދޫ އައިލެންޑް ރިސޯޓުން ދެ ބިދޭސީއަކު ޕޮޒިޓިވް ވެފައިވާއިރު، އަނެއް ދެ ބިދޭސީން ޕޮޒިޓިވް ވެފައިވަނީ ސޭންޓީޒް ބަތަލާ ރިސޯޓުންނެވެ. އެހެންކަމުން އެދަރަށަށް މިވަގުތުވަނީ އަރާ ފޭބުން މަނާ ކޮށްފައެވެ.


National Centre for Linguistic and Historical Research\nއާންމު މަޢުލޫމާތު ތަރިކަ ތާރީޚް ބަސް\nދިވެހިބަހާއި ތާރީޚަށް ޚިދުމަތްކުރާ ޤައުމީ މަރުކަޒުގެ ޓީމެއް ފެންފުއްޓަށް ޒިޔާރަތްކޮށްފި – 11 މެއި 2008\nދިވެހިބަހާއި ތާރީޚަށް ޚިދުމަތްކުރާ ޤައުމީ މަރުކަޒުގެ ޓީމެއް މިއަދު އދ.ފެންފުއްޓަށް ޒިޔާރަތް ކޮށްފިއެވެ. ޓީމުގެ މި ދަތުރުގައި އެ ރަށުގައި ހުރި އާސާރީ ތާރީޚީ ތަންތަން ބަލައި ކަމާބެހޭ ގޮތުން އެރަށުގެ އެކި ފަރާތްތަކާއި ބައްދަލުކޮށް މަޝްވަރާ ކުރެވުނެވެ.\nފެންފުއްޓަށް ދިޔަ މި ޓީމުގައި އިސްބޭފުޅެއްގެ ގޮތުން ހުންނެވީ ދިވެހިބަހާއި ތާރީޚަށް ޚިދުމަތްކުރާ ޤައުމީ މަރުކަޒު ހިންގެވުމާއި ހަވާލުވެވަޑައިގެން ހުންނެވި ދައުލަތުގެ މިނިސްޓަރ އޮނަރަބްލް އަލްފާޟިލް ޢައްބާސް އިބްރާހީމެވެ. މި ދަތުރުފުޅުގައި އެ މަނިކުފާނު އެ ރަށުގެ އެކިފަރާތްތަކާއި ބައްދަލުކުރެއްވިއެވެ. މިގޮތުން އެރަށު "ޒުވާނުންގެ ދިރުން" ޖަމްޢިއްޔާގެ ރައީސް، އަލްފާޟިލް ޝާހިދު ޢަބްދުއްރަޙީމާއި، ފެންފުށީގެ އިސްފަރާތްތަކާ ބައްދަލުކުރެއްވިއެވެ. އަލްފާޟިލް ޝާހިދު ޢަބްދުއްރަޙީމުގެ ވާހަކަފުޅުގައި ފެންފުށީގައި ވަރަށް ގިނަ ޢަދަދަކަށް އަސާރީ ތަކެތި ގޭގެއިން ފެނިފައިވާ ވާހަކަ ވިދާޅުވިއެވެ. އެ ބޭފުޅުން ބޭނުންފުޅުވަނީ މި ތަކެތި ރައްކާތެރިކަމާއެކު ބަހައްޓާނެ އާސާރީ މަރުކަޒެއް ހެދުމަށެވެ. މިގޮތަށް ޚިޔާލުކުރެއްވީ މިފަދަ ދުވަސްވީ ތަކެތި ގެއްލިގެން ދިޔަނުދިނުމާއި އެ ތަކެތި ސަރުކާރަށް އަދި އެހެން ތަނަކަށްވެސް ވިއްކުމުގެ ވަކި ޚާއްޞަ ޤަވާޢިދެއް ހެދިފައި ނުވާތީ ކަމަށް ވެސް އެބޭފުޅުން ވިދާޅުވިއެވެ.\nފެންފުށީ ހުކުރު މިސްކިތް ބެލުމަށް ޤައުމީ މަރުކަޒުން ދިޔަ ޓީމާއެކު ފެންފުށީ ކަތީބާއި އެ ރަށު އޮފީހުގެ ބޭފުޅުންވެސް މިސްކިތަށް ވަޑައިގެންނެވިއެވެ. މި ދަތުރުގައި މިސްކިތަށް ލިބިފައިވާ ގެއްލުންތައް ބަލަައި އެ ތަންތަން ވަނީ ޤައުމީ މަރުކަޒުން ދިޔަ ޓީމުން ފޮޓޯ ނަގައި ޑޮކިއުމެންޓް ކޮށްފައެވެ. މިސްކިތު ބޭރުގައި އޮންނަ ޤަބުރުސްތާނު ބަލަހައްޓަމުންގެންދާ ގޮތްވެސް އޮޅުންފިލުއްވިއެވެ. ހަމައެހެންމެ މިސްކިތް ކައިރީގައި އޮންނަ ވެޔޮ ބައްލަވައި، މިހާރު އެތަން ބެލެހެއްޓުުމުގައި ދިމާވާ ދަތިތައް ވެސް އޮޅުންފިލުއްވެވިއެވެ.\nޤައުމީ މަރުކަޒުގެ މި ދަތުރުގައި ޓީމުގެ ބޭފުޅުން ފެންފުށީ އާސާރީ ކުޑަ މިސްކިތަށްވެސް ޒިޔާރަތްކުރެއްވައި އެތަނުގެ ޙާލަތު ބައްލަވައިލެއްވިއެވެ. އަދި އެ ރަށުގެ ގޭގޭގައި ހުރި ދުވަސްވީ ތަކެތި ވަނީ ޤައުމީ މަރުކަޒުގެ ޓީމުން ބަލާފައެވެ. އަދި އެ ތަކެއްޗާއި ބެހޭ މަޢުލޫމާތު ޤައުމީ މަރުކަޒަށް ފޮނުވުމަށް ޓީމުގެ ބޭފުޅުން އެދިވަޑައިގަތެވެ.\nމި ދަތުރުފުޅު ނިންމަވާލެއްވުމަށްފަހު މިނިސްޓަރ އޮނަރަބްލް އަލްފާޟިލް ޢައްބާސް އިބްރާހީމާއި ޓީމުގެ ބޭފުޅުން ވަނީ މެއި 11 ވަނަ ދުވަހު މާލެ ވަޑައިގެންފައެވެ.


ކީރިތި ޤުރުއާނުގެ ބަގީޗާ: سورة ޤަދްރު – Ilm\nކީރިތި ޤުރުއާނުގެ ބަގީޗާ: سورة ޤަދްރު\nލައިލަތުލް ޤަދްރި ވިލޭރޭގެ މާތްކަން\n• ރޭގަނޑު ފެށެނީ އިރު އޮއްސުމުންނެވެ. އަދި ރޭގަނޑު ނިމެނީ ފަތިސްނަމާދަށް ބަންގިގޮވުމުންނެވެ.\n• ޞައްޙަވެގެންވާ ބަހުގައި، الْقَدْرُ ގެ މާނާގައި އެ ދެކަންތައް ހިމެނިގެންވެއެވެ. އެއްވެސް ޝައްކެއްނެތްގޮތުގައި ޤަދްރުވިލޭއަކީ ޤަދަރުމަތިވެރިވެގެންވާ ރެއެވެ. ޝަރަފުވެރިވެގެންވާ ރެއެކެވެ. އަދި އެރޭ، އެއިލާހު، އަންނަ އަހަރުގައި މަރުވާނޭ މީހުންނާއި، ދިރުއްވާނޭމީހުންނާއި (އުފަންވާނޭމީހުން) ރިޒުޤު އަދި އެހެނިހެން ކަންކަން ކަނޑައަޅުއްވާ މިންވަރުކުރައްވައެވެ.\n• ﴿وَمَآ أَدْرَاكَ مَا لَيْلَةُ الْقَدْرِ﴾ [القدر: 2]\nلَيْلَةُ الْقَدْرِ خَيْرٌ مِّنْ أَلْفِ شَهْرٍ ﴿٣﴾ މާނައީ: “ޤަދްރުވިލޭރޭ، އެއްހާސް މައްސަރަށްވުރެ ހެޔޮކަން ބޮޑެވެ.”\nމިތާގައި ހެޔޮކަމުގެ މާނައަކީ އެރޭ ހެޔޮޢަމަލުކުރުމުގެ ޘަވާބެވެ. އެރޭގައި ﷲ ތަޢާލާ މި އުންމަތުގެ މައްޗަށް ބާވާލައްވާ ހެޔޮކަމާއި، ބަރަކާތުގެ ވާހަކައެވެ. އެހެންކަމުން އެރޭގައި އީމާންވެހުރެ (އެރޭގެ މާތްކަމާއި މަތިވެރިކަން ޤަބޫލުކޮށް އެކަމަށް އީމާންވެހުރެ) ﷲގެ ޙަޟްރަތުން ޘަވާބާއި ދަރުމަ އެދޭ ޙާލު ރޭއަޅުކަންކޮށްފި މީހެއްގެ ވޭތުވެދިޔަ ފާފަތައް ފުއްސަވާދެއްވާނެތެވެ. އޭގެ ފަހުގައި ﷲ ތަޢާލާ ޛިކުރުކުރައްވަނީ އެރޭގައި ހިނގާނޭ ކަންތައްތަކެވެ.\nتَنَزَّلُ الْـمَلَاـئِكَةُ وَالرُّوحُ فِيهَا بِإِذْنِ رَبِّهِم مِّن كُلِّ أَمْرٍ ﴿٤﴾ މާނައީ: “މަލާއިކަތުންނާއި ޖިބްރީލު (ޢަލައިހިއްސަލާމު) އެބޭކަލުންގެ ރައްބުގެ އިޛުނަފުޅާއެކު، ހުރިހާ އަމުރުފުޅަކައިގެން އެރޭ ފައިބައިވަޑައިގަންނަވާނެތެވެ.”\nކީރިތި ރަސޫލާ صلي الله عليه وسلم ގެ ޙަދީޘްބަސްފުޅެއްގައި އައިސްފައިވެއެވެ. ” التمسوا ليلة القدر في الوتر من العشر الأواخر من رمضان” خرّجه البخاري ومسلم\nމާނައަކީ ” ތިޔަބައިމީހުން ރޯދަމަހުގެ ފަހުދިހައިގެ އޮނަހިރިރޭތަކުން ލައިލަތުލް ޤަދްރި ވިލޭރޭ ލިބިގަންނާށެވެ. ”\nލައިލަތުލް ޤަދްރި ވިލޭރެއަކީ ކޮން ރެއެއް ކަމާއިމެދު ސަމާޙަތުއް ޝައިޚު ޢަބްދުލްޢަޒީޒް ބުން ބާޒް رحمه الله ގެ ފަތުވާ\nލައިލަތުލް ޤަދްރިވިލޭރޭގެ މާތްކަން އަންގައިދޭ ވަރަށް ގިނަ ޙަދީޘްފުޅުތައް އައިސްފައިވެއެވެ. މިގޮތުން އަބޫހުރައިރާ ރިވާކުރައްވާފައިވާ ޙަދީޘްފުޅެއްގައި ވެއެވެ. “من قام ليلة القدر إيماناً واحتساباً غُفِر له ما تقدم من ذنبه” خرّجه البخاري ومسلم، މާނައަކީ ” ލައިލަތުލް ޤަދްރިވިލޭރޭ، އީމާންތެރިކަމާއެކު ﷲގެ ޙަޟްރަތުން ދަރުމަޔާ ޘަވާބަށް އެދި އަޅުކަން ކޮށްފިމީހާގެ ވޭތުވެދިޔަހާ ފާފައެއް ފޮހެވިއްޖެއެވެ. ”\nފަތުވާގެ މަޞްދަރު: ދިސަލަފިއްޔާ


BREAKING NEWS: Fandiyaaru Didi Magaamun Dhurukumuge Mahsala Committee Ah Fonuvaifi - Vaguthu\nފަނޑިޔާރު ދީދީ މަގާމުން ދުރުކުރުމުގެ މައްސަލަ ކޮމެޓީއަށް ފޮނުވައިފި\nސުޕްރީމް ކޯޓުގެ ފަނޑިޔާރު އަބްދުﷲ ދީދީ މަގާމުން ދުރުކުރުމުގެ މައްސަލަ މަޖިލީހުގެ ޖުޑީޝަލް ކޮމެޓީއަށް ފޮނުވައިފިއެވެ.\nފަނޑިޔާރު ޑީޑީ މަގާމުން ދުރުކުމަށް ޖޭއެސްސީ އިން ނިންމި ނިންމުން އެކޮމިޝަނުން މަޖިލީހަށް ފޮނުވާފައި ވާތީ މަޖިލީހުގެ މިރޭގެ ޖަލްސާގައި ޖޭއެސްސީގެ ސިޓީ އިއްވުމަށް ފަހު ރިޔާސަތުގައި އިންނެވި މަޖިލީހުގެ ނައިބު ރައީސް އީވާ އަބްދުﷲ ވިދާޅުވީ މިމައްސަލަ މިހާ ހިސާބުން ޖުޑީޝަލް ކޮމެޓީއަށް ފޮނުވީ ކަމަށެވެ.\nޖޭއެސްސީ އިން ވަނީ މިދިޔަ ޖޫން މަހުގެ 12 ވަނަ ދުވަހު ފަނޑިޔާރު ޑީޑީ ސަސްޕެންޑް ކޮށްފައެވެ. ނަމަވެސް ޖޭއެސްސީގެ ނިންމުމަށް އަމަލު ކުރުން ފަސް ކުރަން ޖެހިގެން އައި ދުވަހު ސުޕްރީމް ކޯޓުން އަމުރެއް ނެރުނެވެ. އެއަމުރު ނެރުނީ އޭނާ އެމައްސަލަ ސުޕްރީމް ކޯޓަށް ހުށަހެޅުމުންނެވެ. ސުޕްރީމް ކޯޓުން އެގޮތައް އަމުރު ކުރިނަމަވެސް ސުޕްރީމް ކޯޓުގެ އަމުރު ގަބޫލު ނުކުރާނެ ކަމަށް ޖޭއެސްސީ އިން އޮތީ އިއުލާން ކޮށްފައެވެ.\nފަނޑިޔާރު ޑީޑީ ސަަސްޕެންޑް ކުރަން ނިންމީ ރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ ޒާތީ މަސްލަހަތެއް އޮވެގެން ކަމަށާއި އެކަމުގައި ޖޭއެސްސީން އަމަލުކުރީ ގާނޫނާ ޚިލާފަށް ކަމަށް ޑީޑީގެ ވަކީލް ސުޕްރީމް ކޯޓުގައި ވަނީ ވިދާޅުވެފައެވެ. ފަނޑިޔާރު ދީދީގެ ވަކީލް މުހައްމަދު ސަލީމް (ރޭނިސް ސަލީމް) ސުޕްރީމް ކޯޓުގެ ޝަރީއަތުގައި ވިދާޅުވީ ފަނޑިޔާރު ޑީޑީގެ މައްޗަށް ތުހުމަތު ކުރާ މައްސަލައަކީ ޓެރަރިޒަމްގެ ކުށުގައި ނަޝީދުގެ މައްޗަށް 13 އަހަރުގެ ޖަލު ހުކުމް ކުރެއްވި ބެންޗުގައި ފަނޑިޔާރު ޑީޑީ އިންނެވި އިންވެވުމާ ގުޅުންހުރި މައްސަލައެއް ކަމަށާއި އެހެންވެ، އެ މައްސަލާގައި ނަޝީދުގެ އަމިއްލަ މަސްލަހަތެއް އެބައޮތް ކަމަށެވެ.\nޖޭއެސްސީގެ މެމްބަރެއްގެ ގޮތުގައި ވެސް ނަޝީދު ހުންނަވައިގެން އެ މައްސަލަ ހުށަހެޅީ ޒާތީ ގޮތެއްގައި ކަމަށާއި އެ މައްސަލަ ނަޝީދަށް ހުށަނޭޅުއްވޭނެ ކަމަށް ސަލީމް ވިދާޅުވި އެވެ.\nމީގެ އިތުރުން ފަނޑިޔާރު ޑީޑީ ސަސްޕެންޑް ކުރަން ނިންމި ޖޭއެސްސީގެ ޖަލްސާގައި ނަޝީދުގެ އިތުރުން އެކަމުގައި މަސްލަހަތު ހިމެނޭ އެހެން ތިން ބޭފުޅަކު ބައިވެރިވި ކަމަށް ސަލީމް ވިދާޅުވި އެވެ. ނަޝީދު ކުރެއްވީ ޖިނާއީ ތުހުމަތުތަކެއް ކަމަށް ވާއިރު، ޖިނާއީ އިޖްރާއާތުގެ އުސޫލުތަކުގެ ތެރެއިން މިހާތަނަށް އެއްވެސް ފިޔަވަޅެއް ނާޅަނީސް އެ މައްސަލާގައި ޖޭއެސްސީއަށް ނިިންމުމެއް ނުނިންމޭނެ ކަމަށް ވެސް ސަލީމް ވިދާޅުވި އެވެ.\nފަނޑިޔާރަކު ސަސްޕެންޑް ކުރުމުގެ ކުރިން އޭނާގެ ބަހެއް ހޯދަން ޖެހޭނެ ކަމަށް ގާނޫނު ބުނާއިރު، ޖޭއެސްސީން އެގޮތަށް އަމަލު ނުކުރާ ކަމަށާއި އަދި މައްސަލައެއް ބަލާ ކަން ވެސް އޭރު އަންގާފައި ނެތް ކަމަށް ސަލީމް ވިދާޅުވި އެވެ.\nޑީޑީ ވަނީ އޭނާގެ މައްޗަށް ޖޭއެސްސީ އިން ހިންގި ތަޙްޤީޤަކީ ބާތިލް އިޖުރާއަތެއްގެ މައްޗަށް ހިންގި ބާތިލް ތަޙްޤީޤެއް ކަމަށް ނިންމައި ދިނުމަށް އެދިވަޑައިގެންފައެވެ.\nފުރަބަންދެއް ނެތި އިންތިހާބު ފަސްކުރުމަކީ ގޯހެއް - ޑރ. ދީދީ\nކުރީގެ އުއްތަމަ ފަނޑިޔާރުގެ ބަހުގެ ޙަމަލާއެއް ރައީސް ނަޝީދަށް\nއޮގަސްޓް 27, 2019 21:26\nއޮގަސްޓް 27, 2019 22:23\nއަންނި އަށްކަމުދާ ފަނޑިޔާރުން ދިވެހި ގައުމު ބޭނުމެއް ނޫން ރަސުލުﷲގެފާނަށް އިހާނެތި ބަސްބުނަާ ކޮންމެ މީހަކީ މަގޭ ދުޝްމަނެއް. މައުމޫނު ބޭބެވެސް އިސްލާހުވޭ ފަނޑިޔާރުންވެސް ﷲއަށްބިރުވެތިޥޭ ތިބުނާ ދިީދިިިީ އަކީ ކޮންކަހަލަ މީހެއް ކަމެއް މަ ނުދަންނަން އިސްލާމް މުދައްރިސެއްދޯ ކުރީގަ. އޭނައަކިީ ރަނގަޅު ސޮރެއްނަމަ ކަލޭމެން އެންމެން އޭނަގެ ދިފާއުގައި ބަސްބުނޭ .


މިދިޔަ ހަފްތާތެރޭ 64 އެކްސިޑެންޓް، 17 މީހަކަށް އަނިޔާވި – Haftha\nFri, 29 May, 2020, 6:39 pm\nމީގެ ކުރީން ހުޅުމާލޭގައި ދެ ސައިކަލެއް ޖެހި ހިނގި އެކްސިޑެންޓެއް --- ފައިލް ފޮޓޯ\nމިދިޔަ ހަފްތާތެރޭ 64 އެކްސިޑެންޓް، 17 މީހަކަށް އަނިޔާވި\nމިދިޔަ ހަފްތާ ތެރޭ މާލޭގައި 64 އެކްސިޑެންޓް ހިނގިއިރު އެ އެކްސިޑެންޓްތަކުގައި 17 މީހަކަށް ވަނީ އަނިޔާވެފައިވާ ކަމަށް ފުލުހުންގެ ތަފާސްހިސާބުތަކުން ދައްކައިފި އެވެ.\nފުލުހުންގެ ޓްރެފިކް ޑިޕާޓްމަންޓުން އާންމުކުރި ތަފާސްހިސާބުތަކުގައިވާ ގޮތުގައި މި މަހުގެ 25 ން 31 ވަނަ ދުވަހާ ހަމަޔަށް މާލޭގައި، ހިންގި ޓްރެފިކް އޮޕަރޭޝަންތަކުގައި 361 ވެހިކަލް ބެލިއިރު، ވެހިކަލް ދުއްވި 88 މީހަކީ ލައިސަންސް ނެތެވެ. އަދި ލައިސަންސް ކާޑް އަތުގައި ނެތި 52 މީހަކު ވެހިކަލް ދުއްވި އިރު، 18 އަހަރުން ދަށުގެ ދެ ކުއްޖަކު ވެހިކަލް ދުއްވި މައްސަލައެއް ފުލުހުން ބެލި އެވެ.\nމީގެ އިތުރުން، ވަންވޭއާ ހިލާފަށް ވެހިކަލް ދުއްވި 12 މައްސަލަ ރިޕޯޓް ކުރިއިރު، މާ ބާރަށް ވެހިކަލް ދުއްވި 57 މައްސަލަ ވަނީ ފާހަގަވެފަ އެވެ. އަދި އިންޝްއަރެންސް އާއި ރޯޑް ވާދިނަސް އަދި އަހަރީ ފީ ނުދައްކާ ވެހިކަލް ދުއްވުމުގެ މައްސަލަތައް އަދިވެސް ބޮޑެވެ. އެގޮތުން، އިންޝްއަރެންސް ނެތި ވެހިކަލް ދުއްވި 13 މައްސަލަ އަދި އަހަރީ ފީ ނުދައްކާ 24 މައްސަލަ އަދި ރޯޑްވާދިނަސް ނުހައްދާ 22 މައްސަލައެއް ބަލާފައިވެ އެވެ.\nއަދި ގަވައިދާ ހިލާފަށް ޕާކުކޮށްގެން މިދިޔަ ހަފްތާ 674 އުޅަނދުގައި ސްޓިކާ ޖަހާފައިވާއިރު، 12 ވެހިކަލެއް ވަނީ ޓޯ ކޮށްފައެވެ. އެއީ ހަތް ކާރާއި ފަސް ސައިކަލެވެ.\nއޭގެ އިތުރުން ހެލްމެޓު އެޅުން މަޖުބޫރު ސަރަހައްދުތަކުގައި ހެލްމެޓު ނާޅާ ދުއްވި 15 މީހެއް ފަހަގަ ކުރެވިފައިވާއިރު ހެޑްފޯނު އަޅައިގެން އުޅަނދު ދުއްވި 18 މީހަކު ހިމެނެއެވެ. އަދި ގަވައިދާ ހިލާފަށް ޓެކްސީ ކުރި ދެ މީހަކާއި އެކްސިޑެންޓްތަކާއި ގުޅިގެން 11 މީހެއްގެ ލައިސެންސްވެސް ވަނީ މި މުއްދަތުގައި ހިފަހައްޓާފައި ކަމަށް ފުލުހުން ބުންޏެވެ.


ވިންޓަ ތީމް ޕާކް އާންމުކޮށް ހުޅުވާލައިފި\nރަސްރަނި ބަގީޗާގެ އިރު ދެކުނު ކަނުގައި ސަރުކާރުން ހަދައި އަމިއްލަ ކުންފުންޏަކަށް ހިންގަން ހަވާލު ކޮށްފައިވާ "ވިންޓަ ތީމް ޕާކް" މިއަދުން ފެށިގެން އާންމުންނަށް ހުޅުވާލައިފި އެވެ.\nApril 15, 2018 31\nކުޅުދުއްފުށީ ބަނދަރު ބޮޑުކުރާނެ ބަޔަކު ހޯދަނީ\nހދ. ކުޅުދުއްފުށީ ބަނދަރު ބޮޑުކުރުމުގެ މަސައްކަތްކޮށްދޭނެ ފަރާތެއް ހޯދަން އިއްޔެ އިއުލާންކޮށްފި އެވެ.\nބްރިޖުގެ ބީމްތައް ހަރުކުރުމުގެ މަސައްކަތް ފަށައިފި\nމާލެ އާއި ހުޅުލެއާ ދެމެދު އަޅާ ބްރިޖުގެ މައި ތަނބުތަކާ ގުޅާލާ ބައެއްގެ ގޮތުގައި ހިމެނޭ ބޮކްސް ގާޑާ ބީމްތައް ހަރުކުރުމުގެ މަސައްކަތް އިއްޔެ ފަށައިފި އެވެ.\nMarch 21, 2018 32\nތާރު އަޅައިގެން ހަދާ މަގުގައި 450 ގަސް އިންދަނީ\nތާރު އަޅައިގެން ހަދާ ބޮޑުތަކުރުފާނު މަގުގައި 450 އެއްހާ ގަސް އިންދަން ހަމަޖައްސާފައިވާ ކަމަށް ހައުސިން މިނިސްޓަރު ޑރ. މުހައްމަދު މުއިއްޒު މިއަދު ވިދާޅުވެއްޖެ އެެވެ.\nމޯލްޑިވްސް ނޭޝަނަލް ޔުނިވާސިޓީ (އެމްއެންޔޫ)ގެ ފެކަލްޓީ އޮފް އިންޖީނިއަރިން ސައިންސް އެންޑް ޓެކްނޮލޮޖީ ހިންގަމުން އަންނަ ސޮލާހުއްދީން ބިލްޑިންގް ތަޅާލައި އެ ތަނުގައި 10 ބުރީގެ...


SunOnline: Balivamun dhiya PSG salaamaih kohdhiny Messi\nޢަބްދުﷲ އައިމަން 20 Oct 2021, 09:09\nޕީއެސްޖީގެ ފޯވާޑް ލިއޮނެލް މެސީ --- ފޮޓޯ/ލައިވްސްކޯ\nޔޫރަޕުގެ އެންމެ ޝަރަފުވެރި ކުލަބު މުބާރާތް، ޔޫއެފާ ޗެމްޕިއަންސް ލީގުގައި ރޭ އަމިއްލަ ދަނޑުގައި ޕީއެސްޖީ ބަލިވަމުން ދަނިކޮށް އެ ޓީމަށް މި ސީޒަނުގައި ގުޅުނު ފޯވާޑް ލިއޮނެލް މެސީ ދެ ގޯލު ޖަހައި މޮޅެއް ހޯދައިދީފިއެވެ.\nޕީއެސްޖީގެ ޕާކް ޑެސް ޕްރިންސެސް ސްޓޭޑިއަމުގައި ރޭ ކުޅުނު މެޗުން ޖަރުމަނުގެ އާރުބީ ލިޕްޒިގްގެ މައްޗަށް ކުރި ހޯދީ 2-3 ގެ ނަތީޖާއަކުންނެވެ. މި މެޗުން ލިބުނު މޮޅާ އެކު ތިން މެޗުން ހަތް ޕޮއިންޓް ހޯދައިގެން ޕީއެސްޖީ ވަނީ ތާވަލުގެ އެއްވަނައަށް ޖެހިލައިފައެވެ. އެ ގުރޫޕުގެ ދެވަނައިގައި ހަ ޕޮއިންޓާ އެކު އޮތީ ރޭ ކުލަބް ބްރޫޖް އަތުން މޮޅުވި މެންޗެސްޓާ ސިޓީއެވެ.\nރޭގެ މެޗަށް ޕީއެސްޖީ ނުކުތީ އަނިޔާގެ ސަބަބުން އެ ޓީމުގެ މުހިއްމު ކުޅުންތެރިޔެއް ކަމަށްވާ ނޭމާ ޓީމުގައި ނުހިމަނައެވެ. މިދިޔަ އިންޓަނޭޝަނަލް ބްރޭކުގައި ބްރެޒިލްގެ ޓީމާ އެކު ކުޅެނިކޮށް ނޭމާއަށް ލިބުނު އަނިޔާއިން ފަރުވާ ހޯދަމުން އަންނަ އިރު، އަންނަ މެޗަކަށް އޭނާ ފިޓުވާނެ ކަމަށް ޕީއެސްޖީން ވަނީ ބުނެފައެވެ.\nޕީއެސްޖީން ރޭގެ މެޗު ފެށީ ވަރުގަދައަށެވެ. މެޗު ފަށައިގެން ނުވަވަނަ މިނެޓުގައި އުފެއްދި ކައުންޓަ އެޓޭކެއްގައި މި ލަނޑު އެ ޓީމަށް ކާމިޔާބުކޮށްދިނީ ޒުވާން ތަރި ކީލިއަން އެމްބާޕޭއެވެ. އޭނާ މި ލަނޑު ކާމިޔާބުކުރީ ޖޫލިއަން ޑްރެކްސްލާ ދިން ޕާހަކުންނެވެ.\nއެހެން ނަމަވެސް އެއަށްފަހު ލިޕްޒިގުން ކުޅުން ރަނގަޅުކޮށް ޕީއެސްޖީގެ ޑިފެންސަށް އިންތިހާ ބާރުބޮޑުކޮށްލައި، 28 ވަނަ މިނަޓުގައި ނަތީޖާ ހަމަހަމަ ކުރިއެވެ. މި ލަނޑު އެ ޓީމަށް ކާމިޔާބުކޮށްދިނީ އަންޑްރޭ ސިލްވާއެވެ. އަދި ދެވަނަ ހާފު ފަށައިގެން 12 ވަނަ މިނެޓުގައި އެންޖެލީނޯ ނަގައިދިން ހުރަހަކުން ނޯޑީ މުކިއޭލޭ ލަނޑެއް ޖަހައި، ލައިޕްޒީގަށް ލީޑު ނަގައިދީފައެވެ.\nއެއަށްފަހު ޕީއެސްޖީން އަނެއްކާވެސް ޓީމު ކުރިއަށް ޖައްސައިގެން ކުޅެ ހަމަލާތަކެއް ވަނީ އުފައްދައިފައެވެ. އެގޮތުން އެމްބާޕޭ ދިން ބޯޅައަކުން އާޖެންޓީނާގެ ތަރި ލިއޮނެލް މެސީ ވަނީ ލަނޑެއް ޖަހައި، ޕީއެސްޖީއަށް ނަތީޖާ އެއްވަރުކޮށްދީފައެވެ. އަދި މެޗުގެ 74 ވަނަ މިނެޓުގައި ލިބުނު ޕެނަލްޓީ ކާމިޔާބުކޮށް މެސީ ވަނީ ޕީއެސްޖީއަށް އަލުން ލީޑު ނަގައިދީފައެވެ.\nމެސީގެ ގޯލުތަކުން ޕީއެސްޖީއަށް ހިންދެމިލަން ފުރުސަތު ލިބުނު އިރު، މެޗުގެ އިތުރު ވަގުތުގައި ޕީއެސްޖީއަށް ވަނީ އިތުރު ޕެނަލްޓީއެއް ލިބިފައެވެ. މެސީ އޭނާގެ ހެޓްރިކް ފުރިހަމަ ކުރުމުގެ ބަދަލުގައި އެ ޕެނަލްޓީ ޖަހަން ދިނީ އެމްބާއްޕޭއަށެވެ. އެކަމަކު އެ ބޯޅަ އެމްބާއްޕޭއަށް ގޯލަށް ޖަހާލެވޭ ގޮތެއް ނުވިއެވެ.\nމި މެޗުން ޕީއެސްޖީ މޮޅުވިއިރު، އެ ޓީމާ އެއް ގްރޫޕެއްގައި ހިމެނޭ ސިޓީ މޮޅުވީ އަންގާރަ ދުވަހުގެރޭ ކުޅުނު މެޗުން ކުލަބު ބްރޫޖް އަތުން ފަސޭހަކަމާއެކު 5-1 ގެ ނަތީޖާއަކުންނެވެ.